Πρόσκληση για απόσπαση εκπαιδευτικών στην ΑΔΙΠΠΔΕ | esos.gr\nΗ Αρχή Διασφάλισης της Ποιότητας στην Πρωτοβάθμια και Δευτεροβάθμια Εκπαίδευση (Α.ΔΙ.Π.Π.Δ.Ε.) καλεί τους ενδιαφερόμενους εκπαιδευτικούς της δημόσιας Πρωτοβάθμιας και Δευτεροβάθμιας Εκπαίδευσης, που έχουν τα προβλεπόμενα προσόντα, να υποβάλουν αίτηση για τριετή απόσπαση στην Α.ΔΙ.Π.Π.Δ.Ε., από τη έναρξη του σχολικού έτους 2020-2021 μέχρι την 31/08/2023.\nΟι προς πλήρωση θέσεις είναι έξι (6) σύμφωνα με τις υπηρεσιακές ανάγκες της Αρχής, όπως αυτές διαμορφώνονται από την αποστολή, το έργο και τον προγραμματισμό της. Η δαπάνη μισθοδοσίας των εκπαιδευτικών που θα αποσπαστούν θα βαρύνει την οργανική θέση τους.\nΠροθεσμία υποβολής αιτήσεων: Οι ενδιαφερόμενοι μπορούν να υποβάλουν αίτηση από την Παρασκευή 5-6-2020 και ώρα 10:00 έως την Τετάρτη 17 -06-2020 και ώρα 14:00.\n06 Ιουν 2020 10:43\nΟι αποσπάσεις σε φορείς πότε βγαίνουν;\nΠως να ξέρουμε αν πρέπει να κάνουμε αιτήσεις και για την ΑΔΙΠΠΔΕ ή για εντός ΠΥΣΔΕ όσοι έχουμε πρόβλημα με τις ώρες μας στο σχολείο μας;\nΑν μπορείτε εσείς από το esos που έχετε τόσες φορές με την προβολή κάποιου θέματος ξεκολλήσει τις διαδικασίες βοηθήστε μας!\n06 Ιουν 2020 15:57\nΓνωρίζει κάποιος λεπτομέρειες για τη φύση και το αντικείμενο των περιγραφόμενων 6 θέσεων της συγκεκριμένης πρόσκλησης απόσπασης;\nΗ αρχή όπως και η ΑΔΙΠ έχει πολύ δουλειά και έτσι αυξημένες απαιτήσεις σε προσωπικό. Με τις προσεχείς διαδικασίες αυτοαξιολόγησης θα γίνεται χαμός. Το ωράριο είναι γραφείου με ανάγκες για πιο πολλές ώρες και καθόλου ελαστικό (ουσιαστικά 3πλάσιο από το εκπαιδευτικό), χάνεις άδειες και καλοκαίρια. Έχεις διοικητικό προϊστάμενο (όχι του κλάδου σου) και αξιολογείσαι όπως και στο υπόλοιπο δημόσιο. Για να αξιολογήσουν θετικά τους δικούς τους και να εμφανίσουν και μια ποσόστωση την πληρώνουν οι αποσπασμένοι (βλέπε φίλος μου 70%, οι υπόλοιποι 95-100%). Αυτό αργότερα θα του κοστίσει αν κάνει αίτηση για Διευθυντής. Αν είσαι απελπισμένος είναι μια λύση.\nΌσο πιο νωρίς βγουν θα λυθούν και άλλα προβλήματα. Θα προκύψουν λειτουργικά κενά που θα θέλουν να καταλάβουν κάποιοι συνάδελφοι που είναι και αυτοί στον αέρα. Μακάρι να μην ακολουθήσουν την τακτική Σύριζα που τα έβγαζε μετά το κλείσιμο των σχολείων τον Ιούλιο. Μόνο το 2018 νομίζω ότι βγήκαν 8 Ιουνίου. Πέρυσι είχαν τη δικαιολογία των εκλογών.


Εμβόλιο Pfizer-Biontech: Αγνωστος ο αντίκτυπος στην εξάπλωση του ιού | Anatropi News\nΕμβόλιο Pfizer-Biontech: Αγνωστος ο αντίκτυπος στην εξάπλωση του ιού\nΠαρά τις υψηλές προσδοκίες που έχει δημιουργήσει η διάθεση του εμβολίου των εταιριών Pfizer-Biontech, παραμένει άγνωστος ο αντίκτυπος του εμβολιασμού στην εξάπλωση του ιού.\nΣτην Ευρώπη η έναρξη των εμβολιασμών ορίζεται στις 27 Δεκεμβρίου.\nΣύμφωνα με την αξιολόγηση και το αιτιολογικό́ έγκρισης στην ΕΕ του εμβολίου των εταιρειών Pfizer-Biontech που έδωσε στη δημοσιότητα ο EMA «δεν είναι ακόμη γνωστό πόσοι από τους εμβολιασθέντες θα εξακολουθούν να μπορούν να μεταδίδουν και να εξαπλώνουν τον ιό».\nΕπιπλέον, «η διάρκεια της προστασίας που παρέχει δεν είναι γνωστή».\nΤο εμβόλιο για την πρόληψη της νόσου του κορονοϊού (COVID-19) της αμερικανογερμανικής εταιρείας προορίζεται για άτομα ηλικίας 16 ετών και άνω και «περιέχει ένα μόριο που ονομάζεται αγγελιοφόρο RNA (mRNA), το οποίο φέρει οδηγίες για την παραγωγή πρωτεΐνης από τον ιό SARS-CoV-2, δηλαδή τον ιό που προκαλεί τη νόσο COVID-19. Δεν περιέχει τον ίδιο τον ιό και δεν μπορεί να προκαλέσει τη νόσο COVID-19».\nΣύμφωνα με τα διαθέσιμα στοιχεία, υπολογίστηκε σε περισσότερα από 36.000 άτομα ηλικίας 16 ετών και άνω τα οποία δεν είχαν καμία ένδειξη προηγούμενης λοίμωξης.\nΗ μελέτη έδειξε μείωση του αριθμού των συμπτωματικών κρουσμάτων COVID-19 κατά 95% στα άτομα που εμβολιάστηκαν σε σύγκριση με τα άτομα που έλαβαν εικονική ένεση.\nΣτο μεταξύ, αναστάτωση σε όλο τον κόσμο έχει προκαλέσει η είδηση για το νέο στέλεχος του κορονοϊού που εντοπίστηκε κυρίως στη Βρετανία.\nΈνα από τα ερωτήματα που έχουν προκύψει είναι εάν τα εμβόλια που έχουν ήδη παρασκευαστεί, θα είναι εξίσου αποτελεσματικά και απέναντι στη μετάλλαξη αυτή.\nΟ πρόεδρος και διευθύνων σύμβουλος της Pfizer, Αλμπερτ Μπουρλά, στην αποκλειστική συνέντευξη που παραχώρησε το βράδυ της Πέμπτης στο κεντρικό δελτίο ειδήσεων της ΕΡΤ1, κλήθηκε να απαντήσει για το θέμα αυτό.\nΑν και δήλωσε «συγκρατημένα αισιόδοξος» ότι τα εμβόλια θα αποδειχθούν εξίσου αποτελεσματικά και σε αυτό το στέλεχος, έσπευσε να προσθέσει ότι «δεν το ξέρουμε αυτή τη στιγμή με βεβαιότητα».\nΟ ίδιος δήλωσε πως σε περίπου δύο βδομάδες θα υπάρχουν αρκετά στοιχεία που θα επιβεβαιώνουν ή όχι την αποτελεσματικότητα του εμβολίου απέναντι στο νέο στέλεχος.\nΑπό την πλευρά του ο καθηγητής Παθολογίας του Πανεπιστημίου Πατρών Χαράλαμπος Γώγος, μιλώντας στον ΣΚΑΙ ανέφερε\nότι «η πιθανότητα να πάθουμε κάτι σοβαρό από τα εμβόλια είναι όση και να πέσει ένα αεροπλάνο και να σκοτωθούμε σε μια πτήση». Υπογράμμισε δε ότι ο κίνδυνος από τον ιό είναι χιλιαπλάσιος από ότι να πάθουμε κάτι από το εμβόλιο.\nΟ μικρός αριθμός εμβολίων που σε πρώτη φάση θα φτάσουν στις ευρωπαϊκές χώρες, παρατείνει την ανησυχία των πολιτών που θα πρέπει να κάνουν υπομονή μέχρι το τέλος του καλοκαιριού για να επιτευχθεί ανοσία της αγέλης.\nΣύμφωνα με το σχέδιο «Ελευθερία» που έδωσε στη δημοσιότητα η κυβέρνηση, στη δεύτερη και την τρίτη φάση θα εμβολιαστεί ο γενικός πληθυσμός.\nΟ προγραμματισμός φθάνει μέχρι τον Ιούνιο του 2021.\nΑυτό δείχνει πως η επιθυμητή ανοσία της αγέλης -αν όλα πάνε καλά- θα μπορούσε να επιτευχθεί προς το τέλος του καλοκαιριού.\nΣτη χώρα μας οι πρώτοι που θα εμβολιαστούν θα είναι οι υγειονομικοί και το προσωπικό κοινωνικών υπηρεσιών. Στη συνέχεια οι διαμένοντες σε οίκους ευγηρίας και το προσωπικό τους.\nΘα ακολουθήσουν οι διαμένοντες, ασθενείς και προσωπικό δομών φροντίδας χρόνιων πασχόντων και κέντρων αποκατάστασης και το προσωπικό προτεραιότητας για κρίσιμες λειτουργίες της κυβέρνησης.\nΟ διευθυντής ΜΕΘ του νοσοκομείου «Παπανικολάου», Νικόλαος Καπραβέλος διατύπωσε την άποψη μιλώντας στον ΣΚΑΙ ότι το εμβόλιο δε θα φέρει σε σύντομο χρονικό διάστημα το τέλος της πανδημίας εξέφρασε, καθώς όπως σημείωσε είναι αδύνατον να εμβολιαστεί το 60% του πληθυσμού.\nΕίναι αδύνατον να έχει εμβολιαστεί το 60% του πληθυσμού μέχρι την άνοιξη. Πρώτον, δεν έχουμε αυτό τον αριθμό των εμβολίων και δεύτερον η κίνηση να πείσουμε όλο αυτόν τον κόσμο να εμβολιαστεί θα είναι το μεγαλύτερο κατόρθωμα της Πολιτείας, μετά τον Β’ Παγκόσμιο Πόλεμο», επισήμανε.\nΙαπωνία: Ο Πρωθυπουργός ανακοίνωσε πακέτο στήριξης 270 δισεκ. γεν στο υγειονομικό σύστημα


Πολυτεχνείο Κρήτης: Υπηρεσίες Τηλεδιάσκεψης\nΥπηρεσία Zoom Meeting [Licensed]\nΥπηρεσία Τηλεδιάσκεψης μέσω Microsoft Teams\nΥπηρεσία Τηλεδιάσκεψης μέσω Skype for Business\nΥπηρεσία Skype Meet Now\nΥπηρεσία Τηλεδιάσκεψης μέσω Webex\nΤηλεδιασκέψεις Συλλογικών Οργάνων (ePresence)\nΗ ιδρυματική άδεια για την υπηρεσία Zoom παρέχει τη δυνατότητα συνεδριών τηλεδιάσκεψης με απεριόριστο χρόνο και πολλούς συμμετέχοντες, έως 300 ανά συνεδρία. Ο συντονιστής της διαδικτυακής συνεδρίας με Zoom προετοιμάζει το εικονικό δωμάτιο συνάντησης και κοινοποιεί τη διαδικτυακή διεύθυνση της πρόσκλησης στους συμμετέχοντες, οι οποίοι μπορούν να συνδεθούν από υπολογιστή, φορητή συσκευή ή απλή τηλεφωνική συσκευή. Οι συμμετέχοντες έχουν τη δυνατότητα να συνομιλούν, να βλέπουν ο ένας τον άλλο, να μοιράζονται την οθόνη τους, να ανταλλάσσουν μηνύματα, ακόμη και να καταγράφουν σε βίντεο ολόκληρη τη συνεδρία.\nΟλόκληρη την πολυτεχνική κοινότητα (διδάσκοντες και φοιτητές)\nΗ υπηρεσία προτείνεται για διαλέξεις και φροντιστήρια μαθημάτων, συναντήσεις εργασίας, παρουσιάσεις εργασιών.\nΓια συμμετοχή, διαβάστε τον Οδηγό για Συμμετέχοντες [pdf] (v3.1, 21.06.2020).\nΓια διοργάνωση, διαβάστε τον Οδηγό για Διδάσκοντες [pdf] (v4.1, 13.04.2020).\nΓια διαχείριση υπο-συνεδριών (breakout rooms), διαβάστε τον Οδηγό για Δημιουργία υπο-συνεδριών [pdf] (v2.1, 31.08.2020).\nΓια σύνδεση, επισκεφθείτε την ιδρυματική σελίδα Zoom: https://tuc-gr.zoom.us\nΗ υπηρεσία Microsoft Teams παρέχει ένα προηγμένο περιβάλλον τηλεδιάσκεψης σε συνδυασμό με διάφορες υπηρεσίες υποστήριξης ασύγχρονης τηλεκπαίδευσης. Παρέχεται δωρεάν για τα μέλη της πολυτεχνικής κοινότητας μέσω του ΔΗΛΟΣ365 και μπορεί να χρησιμοποιηθεί από μέλη ΔΕΠ, ερευνητές, μεταπτυχιακούς και προπτυχιακούς φοιτητές για την υποστήριξη της εκπαιδευτικής διαδικασίας. Η γενική λειτουργία έχει ως εξής:\nΟ διδάσκων δημιουργεί μία Ομάδα (Team) και ένα ή περισσότερα Κανάλια (Channels) μέσα στο Team.\nΟι χρήστες γίνονται μέλη ενός Team που τους ενδιαφέρει (ή περισσοτέρων).\nΟι απομακρυσμένες συναντήσεις/παρουσιάσεις γίνονται μέσα στα Channels του Team.\nΕπιλέγοντας κάποιο Channel, οι χρήστες μπορούν να συμμετέχουν σε μια εν εξελίξει συνάντηση ή να ξεκινήσουν μια νέα συνάντηση.\nΟλόκληρη την πολυτεχνική κοινότητα\nΗ υπηρεσία προτείνεται για διαλέξεις με μεγάλο αριθμό συμμετεχόντων.\nΟι συμμετέχοντες δεν είναι καθορισμένοι εκ των προτέρων.\nΟι συμμετέχοντες είτε πιστοποιούνται με τα ιδρυματικά τους στοιχεία, είτε συμμετέχουν ως επισκέπτες.\nΤο Microsoft Teams λειτουργεί είτε μέσα από έναν απλό web browser (Google Chrome ή Microsoft Edge για να λειτουργεί το video), είτε με ειδική desktop εφαρμογή, την οποία κατεβάζετε από το https://teams.microsoft.com/downloads. Η χρήση μέσω browser γίνεται από τη διεύθυνση https://teams.microsoft.com. Απαιτεί τη σύνδεση με το λογαριασμό USERNAME<στο>office365.tuc.gr που μπορούν να αποκτήσουν όλα τα μέλη του ΠΚ. Για να ενεργοποιηθεί ο λογαριασμός, ώστε να είναι δυνατή η σύνδεση στο Teams, πρέπει να γίνει τουλάχιστον μία φορά επιτυχής σύνδεση στο ΔΗΛΟΣ365 https://delos365.grnet.gr με τα ιδρυματικά στοιχεία. Χρήστες χωρίς λογαριασμό ή χρήστες που έχουν πρόβλημα σύνδεσης, μπορούν να συμμετάσχουν σε απομακρυσμένες συναντήσεις/παρουσιάσεις και χωρίς λογαριασμό, χωρίς όμως δυνατότητα ανταλλαγής μηνυμάτων.\nΟδηγίες για διδάσκοντες\nΗ υπηρεσία αυτή παρέχεται δωρεάν για τα μέλη της ακαδημαϊκής κοινότητας και μπορεί να χρησιμοποιηθεί από μέλη ΔΕΠ, ερευνητές, μεταπτυχιακούς και προπτυχιακούς φοιτητές, μέλη του διοικητικού και τεχνικού προσωπικού για την οργάνωση και συμμετοχή σε τηλεδιάσκεψη με οποιονδήποτε συνεργάτη τους. Οι συμμετέχοντες (έως 250) στην τηλεδιάσκεψη μπορούν να συνδεθούν είτε από το γραφείο τους είτε από το σπίτι τους, αρκεί να διαθέτουν ευρυζωνική σύνδεση, διαδικτυακή κάμερα (web camera) και ακουστικά/μικρόφωνα κεφαλής (η χρήση ηχείων δημιουργεί προβλήματα). Οι συμμετέχοντες συνδέονται στην τηλεδιάσκεψη μέσω πρόσκλησης του οργανωτή χωρίς να είναι απαραίτητο να εγκαταστήσουν το λογισμικό Skype for Business στον υπολογιστή τους.\nΟδηγίες συμμετοχής σε τηλεδιάσκεψη με Skype for Business (updated 22/3/2020)\nΟδηγίες διοργάνωσης τηλεδιάσκεψης με Skype for Business (updated 4/4/2020)\nΟδηγίες εγγραφής τηλεδιάσκεψης με τη χρήση του λογισμικού ανοιχτού κώδικα OBS\nΠρόκειται για δωρεάν υπηρεσία του Skype που παρέχει τη δυνατότητα τηλεδιάσκεψης σε πολλούς συμμετέχοντες, ακόμη κι αν δεν έχουν λογαριασμό Skype, ακόμη κι αν δεν έχουν εγκατεστημένο το Skype στη συσκευή τους. Ο συντονιστής της διαδικτυακής συνάντησης (χρήστης Skype) προετοιμάζει το εικονικό δωμάτιο συνάντησης και κοινοποιεί τη διαδικτυακή διεύθυνση της πρόσκλησης στους συμμετέχοντες, οι οποίοι μπορούν να συνδεθούν με Skype ή κάποιον browser, σε σταθερό υπολογιστή ή φορητή συσκευή. Οι συμμετέχοντες έχουν τη δυνατότητα να συνομιλούν, να βλέπουν ο ένας τον άλλο, να μοιράζονται την οθόνη τους, να ανταλλάσσουν μηνύματα, ακόμη και να καταγράφουν σε βίντεο ολόκληρη τη συνάντησή τους.\nΗ υπηρεσία προτείνεται για συναντήσεις εργασίας, για παρουσιάσεις εργασιών, για διαλέξεις με ολιγομελές ακροατήριο.\nΓια συμμετοχή, χρειάζεστε τη διεύθυνση της πρόσκλησης.\nΓια διοργάνωση, χρειάζεστε έναν απλό λογαριασμό Skype.\nΓια πληροφορίες, εδώ.\nο συντονιστής δημιουργεί το ιδεατό δωμάτιο συνάντησης με το "Meet Now", προσδιορίζοντας ημερομηνία και ώρα\nγια λόγους εύκολης αναγνώρισης, μπορεί να δώσει και ένα δόκιμο όνομα στη συνάντηση\nη συνάντηση προσδιορίζεται μοναδικά με μια διαδικτυακή διεύθυνση, η οποία δημιουργείται εκ των προτέρων\nη διεύθυνση μπορεί να αντιγραφεί και να διαμοιραστεί ως πρόσκληση πριν την συνάντηση\nοποιοσδήποτε γνωρίζει αυτή τη διεύθυνση μπορεί να λάβει μέρος στη συνάντηση, ακόμη και χωρίς Skype account\nη συμμετοχή είναι απλή: άνοιγμα σε κάποιον συμβατό browser, επιλογή συμμετοχής με Skype account ή ως guest\nη δήλωση συμμετοχής γίνεται και εκ των προτέρων (ο guest διαρκεί μόνο 24 ώρες)\nστην προκαθορισμένη ημέρα και ώρα, ο συντονιστής ξεκινάει τη συνάντηση και γίνεται κλήση σε όλους\nόποιος θέλει προστίθεται, όποιος θέλει αποχωρεί ανά πάσα στιγμή, πάντα φαίνονται οι συμμετέχοντες\nο συντονιστής επιλέγει Screen Sharing για να διαμοιράζεται η οθόνη του με όλους\nπροβάλλει τις διαφάνειές του, τις βλέπουν όλοι, καθώς και τον ομιλούντα, και ξεκινάει η παρουσίαση!\nερωτήσεις και παρεμβάσεις είναι εφικτές ανά πάσα στιγμή.\nΗ υπηρεσία Webex παρέχεται προσωρινά δωρεάν και αφορά αμφίδρομες τηλεδιασκέψεις με έως και 100 συμμετέχοντες ταυτόχρονα χωρίς χρονικό περιορισμό. Ο συντονιστής της διαδικτυακής συνάντησης απαιτείται να διαθέτει εκ των προτέρων λογαριασμό στην πλατφόρμα Webex. Στη συνέχεια, συνδεόμενος στην πλατφόρμα, μπορεί να δημιουργήσει το εικονικό δωμάτιο συνάντησης και να κοινοποιήσει τη διαδικτυακή διεύθυνση της πρόσκλησης στους συμμετέχοντες. Οι συμμετέχοντες δεν χρειάζεται να διαθέτουν λογαριασμό στην πλατφόρμα. Μπορούν να συνδεθούν στην τηλεδιάσκεψη μέσω της εφαρμογής Webex ή μέσω κάποιου συμβατού browser, σε σταθερό υπολογιστή ή φορητή συσκευή. Παρέχεται επίσης η δυνατότητα καταγραφής βίντεο.\nΗ υπηρεσία προτείνεται για διαλέξεις με μέτριο αριθμό συμμετεχόντων.\nΟι συμμετέχοντες συμμετέχουν ως επισκέπτες ή με λογαριασμό Webex.\nΓια συμμετοχή, χρειάζεστε τη διεύθυνση της πρόσκλησης και εγκατάσταση του Webex app (προαιρετικά).\nΓια διοργάνωση, πρέπει να ενεργοποιήσετε έναν λογαριασμό Webex.\nο συντονιστής δημιουργεί το ιδεατό δωμάτιο συνάντησης με το "Schedule", προσδιορίζοντας ημερομηνία και ώρα\nη συνάντηση προσδιορίζεται μοναδικά με μια διαδικτυακή διεύθυνση ή έναν κωδικό, τα οποία δημιουργούνται εκ των προτέρων\nη διεύθυνση ή ο κωδικός μπορεί να αντιγραφεί και να διαμοιραστεί ως πρόσκληση πριν την συνάντηση\nοποιοσδήποτε γνωρίζει αυτή τη διεύθυνση ή τον κωδικό μπορεί να λάβει μέρος στη συνάντηση, ακόμη και χωρίς Webex account\nη συμμετοχή είναι απλή: άνοιγμα σε browser, προαιρετικά εγκατάσταση του Webex, επιλογή συμμετοχής με account ή ως guest\nστην προκαθορισμένη ημέρα και ώρα, ο συντονιστής ξεκινάει τη συνάντηση και οι ενδιαφερόμενοι συνδέονται μόνοι τους\nΗ υπηρεσία e:Presence απευθυνόμενη στην Ελληνική ακαδημαϊκή και ερευνητική κοινότητα δίνει τη δυνατότητα στα μέλη της να οργανώσουν και να πραγματοποιήσουν διαδικτυακές τηλεδιασκέψεις που χαρακτηρίζονται από υψηλή ποιότητα και διαδραστικότητα. Η υπηρεσία e:Presence υποστηρίζει τις συνεδριάσεις συλλογικών οργάνων (Σύγκλητος, Συνελεύσεις, Εκλεκτορικά, ...) με τηλεδιάσκεψη και καλύπτει πλήρως τις απαιτήσεις και προδιαγραφές που τίθενται στη σχετική Κοινή Υπουργική Απόφαση (ΦΕΚ 433/τ. B'/17-03-2011 [pdf]). Η συμμετοχή στην τηλεδιάσκεψη γίνεται είτε μέσω προσωπικών υπολογιστών (Microsoft Windows, Mac OS και Linux), είτε μέσω κινητών συσκευών (Android και iOS), ή μέσω τερματικών τηλεδιάσκεψης (H323 και SIP). Δεν παρέχεται η δυνατότητα καταγραφής βίντεο. Η υποστήριξη συνεδριάσεων συλλογικών οργάνων με τη χρήσης της υπηρεσίας e:Presence εξαλείφει τις δαπάνες μετακίνησης για τα μέλη των οργάνων, ενώ διευκολύνει το έργο τους σε συχνές περιπτώσεις αδυναμίας φυσικής παρουσίας.\nΗ υπηρεσία προτείνεται για συνεδριάσεις όπου απαιτείται ταυτοποίηση.\nΟι συμμετέχοντες καθορίζονται εκ των προτέρων.\nΟι συμμετέχοντες πιστοποιούνται με τα ιδρυματικά στοιχεία τους.\nΓια συμμετοχή, δεν απαιτείται κάτι περισσότερο από τον ιδρυματικό λογαριασμό.\nΓια διοργάνωση, απαιτείται αποστολή αιτήματος στο helpdesk.tuc.gr, με την επιθυμητή ημερομηνία, ώρα, και διάρκεια συνεδρίασης, τα τερματικά Η323 που θα χρησιμοποιηθούν και τα συμμετέχοντα μέλη με τα emails τους (ιδρυματικά για τα μέλη του Πολυτεχνείου Κρήτης) στα οποία θα σταλεί η πρόσκληση.


Νταλάρας: «Δεν με εκφράζει το ΠαΣοΚ.Δεν ψήφισα την γυναίκα μου για βουλευτή» - ntalaras: «den me ekfrazei to pasok.den psifisa tin gynaika mou gia voulefti»\nΝταλάρας: «Δεν με εκφράζει το ΠαΣοΚ.Δεν ψήφισα την γυναίκα μου για βουλευτή»\n19:13 7/3/2012 - Πηγή: Kafeneio-gr\nΟ τραγουδιστής πριν από λίγο στο Love radio, καλεσμένος του Τάσου Τρύφωνος, σε μία συνέντευξη εφ' όλης της ύλης. Μεταξύ άλλων, πριν από λίγα λεπτά, ο Γιώργος Νταλάρας αποκάλυψε: «Δεν με εκπροσωπεί κανένα κόμμα αυτή τη στιγμή. Είμαι μόνος μου. Δεν ταυτίζομαι με το ΠΑΣΟΚ,\nαπόψεις». Μάλιστα, σε ερώτηση του Τάσου Τρύφωνος, αν ψήφισε την Άννα Νταλάρα, ο ίδιος δε δίστασε να δηλώσει: «Δεν ψήφισα τη γυναίκα μου», παρομοιάζοντας το γεγονός αυτό με άλλες πολιτικές οικογένειες που με το πέρασμα του χρόνου διαφοροποιήθηκαν.\nΟ Γιώργος Νταλάρας συνέχισε λέγοντας: «Η μουσικήείναι μόνο στην ψυχή μου, όπως το διάβασμα και τα ταξίδια. Δε θα μπορούσα να μπω στην πολιτική. Είμαι αψής. Δεν είμαι αυτό που βλέπετε. Δεν είμαι αυτό που διαδίδεται», ενώ σε διαπίστωση του Τάσου Τρύφωνος ότι είναι απολογητικός, ο τραγουδιστής είπε: «Ποτέ δεν απολογούμαι. Είμαι ενοχικός».\nΠΑΣΟΚ, γυναικα, νταλαρας, love radio, Αννα Νταλαρα, νεα δημοκρατια, love, radio, αποδειξεις, νέα, Καλή Χρονιά, ιλιον, love radio, radio, αννα, γεγονος, δυνατοτητα, ειπε, κομμα, ψυχη, σχολια, ταξιδια, love\nαλοη λρ, συριγγα, risk management\nΣοκ στο Αγρίνιο: Πατέρας ξεψύχησε στην παιδιατρική κλινική\nΤΩΡΑ ΠΟΥ ΠΑΤΩΝΕΙ Ο... "ΕΤΟΙΜΟΡΡΟΠΟΣ" ΚΑΡΑΤΖΑΦΕΡΗΣ, ΤΟΥ ΦΤΑΙΝΕ ΟΙ ΔΗΜΟΣΚΟΠΗΣΕΙΣ ...!!!\nΑΛΕΞ – ΑΝΤΩΝΗΣ – ΓΙΩΡΓΟΣ –ΦΑΗΛΟΣ… ενα κουβαρι ‘κατασκοπειας’ και πολιτικης διαπλοκης!\n[Media] Τι είπε η Σοφία Βόσσου για την αποχώρησή της από το "Μίλα"\n[Media] "Ρώτα την Αγάπη": Τι θα δούμε στα πρώτα επεισόδια\nΕΛΕΓΧΟΙ ΜΕΣΩ ΤΡΑΠΕΖΙΚΩΝ ΛΟΓΑΡΙΑΣΜΩΝ ΓΙΑ ΦΟΡΟΔΙΑΦΥΓΗ…\nΑπό 57,5 ευρώ έως 230 ευρώ το ΕΚΑΣ του 2012\nΠαπουτσής«Αν δεν συγκεντρώσω 94 υπογραφές δεν πρόκειται να είμαι υποψήφιος»\nΕργαζόμενοι ΠαΣοΚ:" Κατάληψη 45 λεπτών σήμερα... η επόμενη θα είναι 45 ημερών"\nΒίντεο φωτό. Γιαούρτωσαν πολιτικούς στη Ρόδο\nΤσίπρας: «Ζούμε κωμικές στιγμές.Θέλουν 9 μέρες για να αλλάξουν ένα υπουργό και θα σώσουν τη χώρα;»\nΗ θετική όψη των εξελίξεων στην ενεργειακή σκακιέρα\n25 τόννοι λάδι από την Κρήτη στην Αθήνα.\nΠέθανε στα κρατητήρια\nΧωρίς τέσσερις ο Ατρόμητος με Δόξα\nΚέρδισε μαζί μας 2012 ευρώ μετρητά και πολλά μεγάλα δώρα!\nSPECTATOR: Η Ελλάδα είναι ιδιοκτησία των Γερμανών!\nΑπογοητευμένος ο Ρέσλερ από την Ελλάδα\nΣτο μικροσκόπιο του ευρωπαϊκού κοινοβουλίου η τρόικα


ΑΠΑΝΤΑ ΟΡΘΟΔΟΞΙΑΣ: Θαύμα του Αγίου Γερασίμου- Ελεωνόρα Χαρίτου.\nΘαύμα του Αγίου Γερασίμου- Ελεωνόρα Χαρίτου.\nΑναρτήθηκε από PROSKINITIS στις 5:47 μ.μ.\nΕτικέτες Βίντεο, Βίντεο Ομιλίες, Θαύματα\nΑΣ ΙΔΩΜΕΝ, ΜΗΠΩΣ ΚΑΙ ΗΜΕΙΣ ΟΙ ΟΡΘΟΔΟΞΟΙ ΜΕ ΤΑΣ ΠΑΡΑΝΟΜΙΑΣ ΚΑΙ ΠΡΟΔΟΣΙΑΣ ΜΑΣ ΕΠΑΝΑΛΑΜΒΑΝΟΥΜΕ ΤΟ «ΣΤΑΥΡΩΘΗΤΩ». του Ηλία Μηνιάτη


ΕΦΕΤ: Καταγγελίες πολιτών κατά το έτος 2018 - The Grill Magazine\nΟ Φορέας ζητάει τη συνεργασία και τη συνδρομή των πολιτών\nΣτοχεύοντας στη συνεχή βελτίωση των παρεχόμενων υπηρεσιών προς τους πολίτες, το 2012 ο Ε.Φ.Ε.Τ. προχώρησε στη λειτουργία της γραμμής επικοινωνίας 11717, παράλληλα με το Κέντρο Λήψης Αναφορών, το οποίο λειτουργεί από το 2011 και η μέχρι τώρα πορεία του δείχνει ότι αποτελεί ακόμα ένα ισχυρό εργαλείο στη διάθεση των καταναλωτών. Κατά το έτος 2018, στο Κέντρο Λήψης Αναφορών και στις Περιφερειακές Διευθύνσεις του Ε.Φ.Ε.Τ., υποβλήθηκαν συνολικά 1.138 καταγγελίες πολιτών.\nΓράφημα 1 : Καταγγελίες πολιτών στον ΕΦΕΤ.\nΓράφημα 2 : Αντικείμενο καταγγελιών.\nΓράφημα 3 : Καταγγελίες με προσκόμιση δείγματος.\nΓράφημα 4 : Κατηγοριοποίηση καταγγελιών ανάλογα με το αίτιο.\nΣύμφωνα με την ανακοίνωση του Φορέα, “Η ενίσχυση του αισθήματος ασφάλειας των καταναλωτών αποτελεί βασική προτεραιότητα του Ε.Φ.Ε.Τ. και του Υπουργείου Αγροτικής Ανάπτυξης και Τροφίμων. Η σκληρή και υπεύθυνη δουλειά του προσωπικού του Ε.Φ.Ε.Τ. ενισχύεται και με τη συμβολή των ίδιων των καταναλωτών, τη βοήθεια των οποίων επιζητούμε και ενθαρρύνουμε”.\nΝέο Almond Plant- Based στη σειρά κρύων ροφημάτων Chilled Classics


«Καλπάσαμε δυνατά προς την Ιστορία...» Η Ama Films κλείνει 30 χρόνια κι ο Γιώργος Στεργιάκης μιλά στο Flix | FLIX\nΧρυσοί Φοίνικες, Αστυ, Ταινιόραμα: η Ama Films γράφει το δικό της σενάριο, εδώ και τρεις δεκαετίες.\n23 Οκτ Λήδα Γαλανού\nΜε τον Αντώνη Στεργιάκη να κάνει το πρώτο βήμα και με τους δυο γιους του, τον Γιώργο και τον Δημήτρη, ν' ακολουθούν, παρέα, τα βήματά του, η Ama Films, μια οικογενειακή εταιρεία κινηματογραφικής διανομής που ανοίχτηκε στον κόσμο, κλείνει φέτος τριάντα χρόνια ζωής. Το Flix μίλησε με τον Γιώργο Στεργιάκη για τα χρόνια που πέρασαν κι αυτά που θα έρθουν και φωτογράφησε τον ίδιο και τον αδελφό του, Δημήτρη, στο Αστυ.\nΠώς θα χαρακτήριζες την ταυτότητα της AMA μέσα στις δεκαετίες της ζωής της;\nΤριάντα χρόνια, τρεις δεκαετίες, κάθε μια και πιο διαφορετική από τις άλλες. Για την ΑΜΑ η καλύτερη δεκαετία ήταν το 1991 – 2000: από τα πιο δυνατά ξεκινήματα στην ελληνική διανομή τα τελευταία πενήντα χρόνια στην Ελλάδα.\nΑυτοί ήμαστε, η Stergiakis Family, πατέρας και δυο γιοι, ο Δημήτρης και ο Γιώργος, που πήραν μέσα από τα χέρια δυο πολύ δυνατών εταιριών στην Ελλάδα, το «Μίσος» του Ματιέ Κασοβίτς – επειδή ο γενικός διευθυντής του Canal+ είδε σ’ εμάς ένα τεράστιο πάθος για το σινεμά κι έτσι επέλεξε να μας δώσει αυτήν την ταινιάρα, που κέρδισε το Βραβείο Σκηνοθεσίας τότε στις Κάννες κι έκανε περίπου 50.000 εισιτήρια.\nΤην επόμενη χρονιά ακολουθεί ένα τεράστιο πάρτι: η Ciby Sales μας δίνει το «Μυστικά και Ψέματα» που κερδίζει τον Χρυσό Φοίνικα στις Κάννες, κάνει 150.000 εισιτήρια και παίρνει 5 υποψηφιότητες για Οσκαρ. Και μετά το άλογο που λέγεται Ama, με αναβάτη τον Γιώργο Στεργιάκη αλλά και με τον πατέρα Αντώνη σαν Τρίτο Μάτι και με τον αδελφό Δημήτρη να βοηθά σημαντικά, καλπάσαμε δυνατά προς την Ιστορία. Ποτέ δεν θα μπορούσα αυτά να τα κάνω μόνος μου, εάν δεν είχα τη βοήθεια του πατέρα μου και του αδελφού μου, του Δημήτρη.\nΠάντοτε ο μπαμπάς σού έλεγε ότι κάτι έλειπε απ’ αυτά που έκανες, για να τα κάνεις καλύτερα στο τέλος. Η μεγάλη συμβουλή του είναι ν’ αγαπάς τη δουλειά σου με πάθος.»\nΚαι μετά αρχίζουν τα όργανα να παίζουν: 1997, «Η Γεύση του Κερασιού» του Κιαροστάμι, Χρυσός Φοίνικας, «The Sweet Hereafter» του Εγκογιάν, Μεγάλο Βραβείο της Επιτροπής στις Κάννες. 1998, το «Festen», Βραβείο της Επιτροπής. 1999, η «Ροζέτα», Χρυσός Φοίνικας. 2000, «Τραγούδια από τον Δεύτερο Οροφο», Βραβείο της Επιτροπής και «Amores Perros», Καλύτερη Ταινία στην Εβδομάδα Κριτικής, όλα στο Φεστιβάλ Καννών.\nΣτη δεύτερή μας δεκαετία, 2001 – 2010, η Ama συνέχισε να καλπάζει: το 2003 το «Dogville» του Τρίερ έκανε 150.000 εισιτήρια, το 2004 το «Old Boy» 50.000 εισιτήρια, το 2008 το «Ανάμεσα στους Τοίχους» 70.000 εισιτήρια, ενώ το 2010 κλείνουμε τη δεκαετία με τον Χρυσό Φοίνικα του «Θείου Μπουνμί» του Απιτσατπόνγκ Βιρασετάκουν που μιλά για έναν ήρωα που πάσχει από νεφρική ανεπάρκεια και στο τέλος πεθαίνει. Ετσι πέθανε και ο πατέρας μας, δυο χρόνια και κάποιους μήνες αργότερα. Τυχαίο; Ολα είναι γραμμένα στη ζωή μας, το πεπρωμένον φυγείν αδύνατον.\nΚαι φέτος, που κλείνουμε 30 χρόνια ως εταιρεία διανομής, παρακαλάμε ζητώντας ελεημοσύνη από τους διευθυντές της ΕΡΤ ν’ αγοράσουν ταινίες από εμάς. Τελικά στην Ελλάδα πρέπει να πεθάνεις για να σε αναγνωρίσουν.\nΜε ποιο κριτήριο επιλέγετε τις ταινίες που θα διανείμετε;\nΤο κριτήριο είναι το ένστικτο και η κινηματογραφική παιδεία που έχουμε από τον πατέρα μας. Κι εγώ κι ο Δημήτρης, μόλις δούμε τα πρώτα 40 λεπτά της ταινίας, καταλαβαίνουμε πολύ καλά και στο τέλος πάντα συμφωνούμε. Δεν είναι τυχαίο, νομίζω, ότι, όπως είχε πει και ο Μανώλης Κρανάκης, Φεστιβάλ Καννών δεν γίνεται χωρίς Στεργιάκηδες! Κι ότι πάντα πέφτουμε μέσα στους Χρυσούς Φοίνικες. Εχουμε πάρει έξι κι έχουμε χάσει, από αδικία των επιτροπών, πάνω από 10. Γενικά, μας έχουν αποκαλέσει «κυνηγούς του Χρυσού Φοίνικα».\nΠοια ταινία θεωρείς ότι ήταν εμβληματική στην ιστορία της εταιρίας;\nΔυο ταινίες ήταν εμβληματικές στην ιστορία της Ama, το «Μυστικά και Ψέματα» και το «Dogville».\nΠόσο αυτονόητο ήταν ότι θ' ακολουθήσετε στα βήματα του πατέρα σας;\nΤο μήλο, λένε, κάτω από τη μηλιά θα πέσει κι όλες οι παροιμίες είναι σωστές. Ο αείμνηστος πατέρας μας έκανε αυτό που θα έκανε κάθε πατέρας, να προσπαθήσει να βάλει τα παιδιά του στη δουλειά του. Ετσι, πριν από 32 χρόνια περίπου, έκανε μια δόση του κινηματογραφικού μικροβίου και στους δυο γιους, Δημήτρη και Γιωργή – νομίζω ότι στη δική μου δόση έβαλε και κάτι από πάθος.\nΠώς αποφάσισε, εκείνος, ν' ασχοληθεί με την διανομή και την αίθουσα; Πες μας το μικρό ιστορικό.\nΝα ξεκαθαρίσουμε ότι ο μπαμπάς είχε κάνει τα πρώτα του βήματα στη διανομή τη δεκαετία του ’80, μόνος του. Πήγε στην Ιταλία χωρίς να ξέρει καθόλου αγγλικά. Αλλά μ’ ένα φίλο Ιταλό, κατάφερε να φέρει το «Διαζύγιο αλά Ιταλικά» του Τζέρμι και κάποιες άλλες ταινίες. Αλλά δεν είχε χέρια ο μπαμπάς για βοήθεια, εμείς ήμαστε μικρά παιδιά κι έτσι δεν συνέχισε τη διανομή.\nΚαι το 1991, πριν από 30 χρόνια ακριβώς, κάνω το παρθενικό μου ταξίδι στο Φεστιβάλ του Αβοριάζ στη Γαλλία, 20 ετών και φέρνω την πρώτη μας ταινία, τα «Φτερά της Διασημότητας» («Wings of Fame»), με δυο μεγάλους ηθοποιούς, τον Πίτερ Ο’Τουλ και τον Κόλιν Φερθ.\nΕπίσης – κάτι που δεν ξέρει ο κόσμος – ο τεράστιος Γιώργος Τζιώτζιος μου ζήτησε να γράψω ανταπόκριση από το Φεστιβάλ του Αβοριάζ. Και μου έβγαλε και μια ταυτότητα του Περιοδικού ΣΙΝΕΜΑ που σας δίνω, μαζί και μια φωτογραφία με τον πρωταγωνιστή του «Κουρδιστού Πορτοκαλιού», Μάλκολμ ΜακΝτάουελ κι εμένα, στο Φεστιβάλ του Αβοριάζ τότε.\nΠοια είναι μια δική του συμβουλή ή παρότρυνση που κρατάς στη μνήμη;\nΠάντοτε ο μπαμπάς σού έλεγε ότι κάτι έλειπε απ’ αυτά που έκανες, για να τα κάνεις καλύτερα στο τέλος. Η μεγάλη συμβουλή του είναι ν’ αγαπάς τη δουλειά σου με πάθος.\nΤι σημαίνει για εσάς το Αστυ; Ποιες αναμνήσεις, καλές και κακές, σε συντροφεύουν;\nΤο Αστυ για εμάς έχει πάντα πολύ καλές αναμνήσεις. Ο λόγος είναι ότι, απ’ όλους τους κινηματογράφους που είχαμε στο παρελθόν ως οικογένεια, το Αστυ το προσέξαμε πάρα πολύ, ρίξαμε πολλά χρήματα και κάναμε δύο μεγάλες ανακαινίσεις. Το Αστυ ξαναγεννήθηκε στα χέρια της Ama, γιατί πριν από 17 χρόνια περίπου, ξαναβρήκε την παλιά του αίγλη – άρχισε να συναγωνίζεται στα ίσια το Αττικόν, το Ιντεάλ, γιατί ξεκίνησε να παίζει σε πρώτη προβολή νέες ταινίες της Ama αποκλειστικά. Ενώ, πριν, είχε υποβαθμιστεί λίγο, λειτουργούσε σαν move over, περίμενε να παίξει την τρίτη εβδομάδα την ταινία που θα κατέβαινε από το Αττικόν.\nΜια κακή ανάμνηση ήταν τότε που πήγαν να μας κάψουν, το 2012. Αλλά πέρασε κι αυτό…\nΤι σημαίνει για εσάς το Ταινιόραμα και όλες οι γενιές που πέρασαν από το Αστυ για να το δουν;\nΤο ταινιόραμα πάει πακέτο με την Ama και την οικογένεια Στεργιάκη. Το πρώτο το ξεκίνησε ο μπαμπάς στο Αλφαβίλ το 1990. Κι εδώ και περίπου 17 χρόνια, έχει βρει τη σταθερή του στέγη στο Αστυ, το οποίο συνεχίζει να προβάλλει, μαζί με τα ψηφιακά έργα και ταινίες σε φιλμ 35mm. Δεν πετάξαμε ποτέ την κινηματογραφική μηχανή, γιατί συνεχίζουμε να είμαστε παραδοσιακοί.\nΑλλαξε η διανομή, γίναμε πολλοί. Οπως τα σουβλατζίδικα, που ανοίγει ένα και μετά ανοίγουν άλλα δέκα στην ίδια γειτονιά. Κυνηγάμε όλοι τις επόμενες «Ζωές των Αλλων» και δεν έχουν πού να παίξουν τις ταινίες τους, στο τέλος.»\nΠόσο άλλαξε η διανομή αλλά και η θέαση στην αίθουσα από τη γέννηση της εταιρίας μέχρι τώρα;\nΒέβαια άλλαξε η διανομή, γίναμε πολλοί. Οπως τα σουβλατζίδικα, που ανοίγει ένα και μετά ανοίγουν άλλα δέκα στην ίδια γειτονιά. Κυνηγάμε όλοι τις επόμενες «Ζωές των Αλλων» και δεν έχουν πού να παίξουν τις ταινίες τους, στο τέλος. Αλλά επειδή έχουν κάποιοι και πολιτικό μέσο, σε πετάνε έξω κι από τηλεοπτικό κανάλι που παίζει τέτοιες ταινίες.\nΕνας διανομέας στην Ελλάδα κάνει σωστά βήματα και τον αποκαλώ δάσκαλο: ο Ζήνος Παναγιωτίδης, φέρνει το ίδιο ζενρ ταινιών μ’ εμάς και λίγους τίτλους, όπως εμείς.\nΥπήρχε στιγμή, στα τελευταία χρόνια, με τις απανωτές κρίσεις, που σκεφτήκατε ότι δεν μπορείτε να συνεχίσετε;\nΘα σας πω, ως διαχειριστής της Ama Films. Εμείς πάντοτε, κάθε χρόνο, δεν φέρναμε πάνω από 10 – 12 ταινίες, υπήρχε και χρονιά με 17 ταινίες στην εταιρεία, αλλά γενικά είμαστε πολύ μετρημένοι στις κινήσεις μας. Και το τζόκερ να κερδίσουμε, τον ίδιο αριθμό ταινιών θα διανέμουμε, γιατί σκεπάζουμε τα πόδια μας μέχρι εκεί που φτάνει το πάπλωμα.\nΟπως μου είχε πει ο Δημήτρης Δανίκας, «εσύ, Γιώργο, έχει μια μικρή μπουτίκ ταινιών» και, σωστά, δεν θέλω ποτέ να έχω περισσότερες ευθύνες. Δεν σας κρύβω ότι στο παρελθόν ένας άνθρωπος της κινηματογραφίας μου είχε πει αν θα ήθελα, με τις γνωριμίες που είχε, να παίρναμε την αντιπροσωπία μιας μεγάλης εταιρείας στην Ελλάδα, είπα όχι.\nΘέλω, μέχρι ο Θεός να μ’ έχει γερό και δυνατό, να μπορώ να φέρνω τις λίγες ταινίες που φέρνω κι αν μπορώ, να κάνω την έκπληξη που πάντα κάνω, μαζί με τον αδελφό μου, γιατί πάντα θα αγαπώ με πάθος αυτή τη δουλειά. Γιατί είμαι σωστός επαγγελματίας κι έχω μάθει να σέβομαι τους αντιπάλους μου – αυτούς που είναι σωστοί, όμως.\nΤο Αστυ είναι ένας κινηματογράφος με έντονη ταυτότητα - έχετε κάποιους τακτικούς, σταθερούς θεατές; Μιλάτε μαζί τους; Εχεις να μοιραστείς κάποιο παραλειπόμενο;\nΤο Αστυ είναι ναός του κινηματογράφου που, στα χέρια της Ama Films και της οικογένειάς μας, ξαναγεννήθηκε και παραμένει από τους πρώτους στην Αθήνα. Εχουμε σταθερούς πελάτες που μας ακολουθούν τα τελευταία χρόνια γιατί μας αγαπούν και ξέρουν ότι στο Αστυ θα δουν μια πολύ καλή ταινία.\nΕνας, μια μέρα, μου λέει, στο Αστυ: «Γιωργή Στεργιάκη, θυμάσαι πριν από 35 χρόνια στο Αλφαβίλ, το 1986, που παίζατε την “Κατάσταση των Πραγμάτων” του Βέντερς;» Είχαμε τότε μια συζήτηση και μου είχε πει ότι είχε δει το έργο 25 φορές και του λέω, «τι λες ρε φίλε, θα το δω κι εγώ!» Και τότε είδα για πρώτη φορά την ταινία – γιατί, τελικά, το είδαμε παρέα.\nΔιατηρείτε, συχνά, ένα "κλειστό κύκλωμα", δηλαδή προβάλλετε ταινίες μόνο δικής σας διανομής, γιατί κάνετε αυτή την επιλογή;\nΔεν διατηρούμε 100% κλειστό κύκλωμα, στο Αστυ παίζουμε ταινίες κι από άλλες εταιρείες διανομής, αλλά για να παίξουμε κάτι που ν’ αξίζει τον κόπο, πρέπει και να μην το παίζουν ακόμη πέντε κινηματογράφοι. Τα εισιτήρια έχουν πέσει πολύ, το να παίζει το Αστυ Ama Films δίνει οξυγόνο για να συνεχίσουμε. Για να παίξουμε ταινίες άλλων, πρέπει να είναι κάτι πολύ μεγάλο που να κάνει μπαμ.\nΠοια είναι η θέση σας απέναντι στις ελληνικές ταινίες; Πότε επιλέγετε κάποια για διανομή και πότε για προβολή;\nΣταμάτησα να κάνω διανομή όταν ένας Ελληνας σκηνοθέτης, που του άνοιξα την ταινία του σε έξι μαγαζιά (Απόλλων, Δαναός, Στούντιο, Αλφαβίλ, Αττικα, Εκράν), επειδή η ταινία του έκανε μόνο 50.000 εισιτήρια, μου έκανε και παράνομη διανομή στους δήμους και μ’ έβρισε. Επίσης, δεν μπορώ τους τύπους που βρίζουν τον Λάνθιμο για τον «Κυνόδοντα», που έκανε μια ταινιάρα, και τον Κούτρα με τη «Στρέλλα» που θεωρώ επίσης ταινιάρα: τους λέω, κάνε μια τέτοια ταινία εσύ και θα την παίξω.\nΑν η ελληνική ταινία δεν είναι καλή και δεν πάρει κριτικές, θα κάνει λίγα εισιτήρια κι εγώ πώς θα πληρώσω το ενοίκιο του Αστυ που είναι και μεγάλο; Επιχειρηματίας είμαι, δεν είμαι φιλανθρωπικό ίδρυμα. Το Ελληνικό Κέντρο Κινηματογράφου και η ΕΡΤ, πριν δώσουν χρήματα, θα έπρεπε να εξασφαλίζουν πρώτα τη διανομή.\nΠώς νιώθετε για τη σεζόν που ξεκινά, αισιόδοξοι ή όχι τόσο, τι φοβάστε, για ποια πράγματα χαίρεστε;\nΕίμαι πολύ ευχαριστημένος που ξεκινάμε ξανά, ως Ama και Αστυ, να βγάζουμε ταινίες και να περιμένουμε τους σινεφίλ. Πάντα είμαι αισιόδοξος, γιατί ξέρω τη δουλειά μου πολύ καλά.\nΤο μήλο, λένε, κάτω από τη μηλιά θα πέσει κι όλες οι παροιμίες είναι σωστές. Ο αείμνηστος πατέρας μας έκανε αυτό που θα έκανε κάθε πατέρας, να προσπαθήσει να βάλει τα παιδιά του στη δουλειά του. Ετσι, πριν από 32 χρόνια περίπου, έκανε μια δόση του κινηματογραφικού μικροβίου και στους δυο γιους, Δημήτρη και Γιωργή – νομίζω ότι στη δική μου δόση έβαλε και κάτι από πάθος.»\nΦοβάμαι ότι φέτος θα είναι μια πολύ δύσκολη χρονιά. Θα το παλέψουμε δυνατά όμως, γιατί έχουμε μάθει να παλεύουν στη ζωή μας, έτσι μας έμαθε ο πατέρας μας, να είμαστε αγωνιστές.\nΕπίσης, από 21 Οκτωβρίου το Αστυ έγινε covid free, με πληρότητα 100%.\nΤι είδους υποστήριξη θα ευχόσασταν να έχετε από την Πολιτεία;\nΝόμιζα ότι η Πολιτεία προσπαθεί να κάνει κάποια πράγματα, αλλά κάπου λιμνάζουν. Ας πούμε, πότε θα μας δώσουν τα χρήματα από τις επιδοτήσεις Οκτωβρίου, Νοεμβρίου, Δεκεμβρίου 20201 Πότε θ’ ανοίξουν για τις νέες επιδοτήσεις; Τους χειμερινούς μικρούς κινηματογράφους πρέπει να βοηθήσουν περισσότερο.\nΠοια είναι η δική σου αγαπημένη ταινία/προβολή μέσα στα χρόνια και γιατί;\nΝομίζω ότι η πιο αγαπημένη μου ταινία απ’ όλες που έχουμε φέρει, είναι τα «Τραγούδια από τον Δεύτερο Οροφο» του Ρόι Αντερσον.\nΩς διανομείς και αιθουσάρχες, ποια στάση κρατάτε απέναντι στην κριτική; Τη βρίσκετε σύμμαχο ή εχθρό και γιατί;\nΝομίζω, προσωπικά, ότι για εμάς, ως αιθουσάρχες και διανομείς, η κριτική παίζει μεγάλο ρόλο στις καλλιτεχνικές ταινίες που παίζουμε, είναι μεγάλος σύμμαχος όταν έχεις πολύ καλές κριτικές. Δυστυχώς, όμως, οι μεγάλοι εκδότες δεν βλέπουν σωστά, απολύουν πολύ καλές πένες και προσλαμβάνουν ανθρώπους που δεν έχουν καθόλου προϋπηρεσία.\nΑκολουθήστε τον κινηματογράφο ΑΣΤΥ στο @astycinema και την Ama Films στο @amafilms.\nΔιαβάστε εδώ τη γνώμη του Flix για το «Δεν Υπάρχει Κακό» του Μοχάμαντ Ρασούλοφ, που προβάλλεται αυτόν τον καιρό στο Αστυ\nΠροηγούμενο «Insecure»: Η ανασφάλεια τελείωσε, η Ιζα επιστρέφει! Επόμενο 62ο Φεστιβάλ Θεσσαλονίκης: τo φεστιβάλ επιστρέφει στο σπίτι του


Καραγεωργίου: «Μάχη μέχρι το τέλος» | Superleague & Καλλονή | gazzetta.gr\nΚυριακή, 17 Ιανουαρίου 2016 - 20:52\nΚαραγεωργίου: «Μάχη μέχρι το τέλος»\nΟ Νίκος Καραγεωργίου εμφανίστηκε αισιόδοξος ότι η Καλλονή μπορεί να ανατρέψει την κατάσταση και τόνισε πως θα δοθεί μάχη μέχρι το τέλος.\nΟλοένα και πιο δύσκολο γίνεται το έργο της Καλλονής, που έχει... ξεμείνει στην τελευταία θέση της βαθμολογίας με μόλις 7 βαθμούς σε 18 αγωνιστικές. Ήδη, η ομάδα της Λέσβου βρίσκεται στο -11 και δεν αποκλείεται να αυξηθεί η διαφορά, αφού οι Ατρόμητος, Ξάνθη, που ισοβαθμούν στην 14η θέση, έχουν ματς λιγότερο.\nΩστόσο, ο Νίκος Καραγεωργίου εμφανίστηκε αισιόδοξος στη συνέντευξη Τύπου πως ο σύλλογος της Μυτιλήνης θα ανατρέψει την κατάσταση. Μάλιστα, τόνισε ότι θα δοθεί μάχη μέχρι το τέλος, αλλά και πως δεν πρέπει να χαθούν άλλα παιχνίδια.\nΓια την εξέλιξη του αγώνα: «Πιστεύαμε ότι θα μπορούσαμε να καταφέρουμε κάτι καλό, όχι γιατί ο αντίπαλος δεν είναι καλός. Απλά εμείς, είτε παίζουμε με καλούς είτε όχι, θέλουμε να βάλουμε πίστη ότι μπορούμε να κάνουμε κάτι καλό γιατί δεν έχουμε περιθώρια.\nΠήγαιναν καλά τα πράγματα, μέχρι να έρθουν δύο καίριες στιγμές στο ματς. Η πρώτη ήταν όταν δεν έγινε το 0-2, γιατί πιστεύω ότι θα βάζαμε πολύ δύσκολα στον Αστέρα, και η δεύτερη ήταν όταν έγινε η αδράνεια των 7-8 λεπτών που δεχθήκαμε τρία γκολ.\nΈως τα δύο γκολ ίσως να μας δινόταν κάποια ευκαιρία για να διεκδικήσουμε κάτι καλό. Τα τρία γκολ μας επιβάρυναν ψυχολογικά. Ήρθε και η ανόητη ενέργεια του παίκτη μου να δεχθεί την κόκκινη κάρτα. Έτσι όπως εξελισσόταν το ματς, είχαμε πίστη ότι καλό θα γινόταν».\nΓια το ότι δυσκολεύει το έργο της Καλλονής στη μάχη της παραμονής: «Είναι δουλειά μου από τότε ως αθλητής και ως προπονητής να μπαίνω σε τέτοιες διαδικασίες. Πάντα υπάρχει στόχος. Έχουμε δύσκολη αποστολή.\nΠρέπει να έχουμε πίστη να πλησιάσουμε προς τα πάνω και να τους βάλουμε δυσκολία. Να μην περάσουν, όμως, κι άλλα παιχνίδια χωρίς όφελος. Ελπίζω από το επόμενο για να αρχίσουμε να βλέπουμε δειλά τα πράγματα. Θα δώσουμε μάχη μέχρι το τέλος. Αν τα καταφέρουμε έχει καλώς».\nΓια το υπάρχον ρόστερ: «Η ομάδα έχει 10-11 παίκτες ετοιμοπόλεμους. Οι υπόλοιποι είναι νεαροί και καινούριοι. Είχαμε την ατυχία στο ματς με τον ΠΑΟΚ, ο ένας να μην παίξει που σημαίνει ότι χάσαμε και αυτόν. Δεν σημαίνει ότι θα ρίξουμε λευκή πετσέτα. Θα πλησιάσουμε πιο κοντά.\nΤο πόσο κοντά δεν μπορούμε να το προβλέψουμε. Θα πάμε πιο κοντά και θα αυτό θα αρχίσει να φαίνεται. Έχω άλλη διαίσθηση και με την ενίσχυση, αλλά και με την βοήθεια από τους καινούριους θα ανατρέψουμε τα πράγματα».


Thaison Palace Hotel Hanoi Βιετνάμ - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία Αφήστε σχόλια για την ιστοσελίδα\n9 Hang Voi Street, BEST LOCATION IN OLD QUARTER!, Περιοχή Χοαν Κιεμ, Hanoi, Βιετνάμ\nαποτέλεσμα από 1682 κριτικές "Room, Staff and location are excellent"\nΣχετικά με Thaison Palace Hotel\nΣε πολύ καλή τοποθεσία της Hanoi, το Thaison Palace Hotel είναι μια πολύ καλή βάση απ'όπου μπορείτε να εξερευνήσετε την σφύζουσα πόλη. Μόνο 0. Km από το κέντρο της πόλης, η στρατηγική θέση του ξενοδοχείου διασφαλίζει ότι οι επισκέπτες θα έχουν γρήγορη και εύκολη πρόσβαση σε πολλά από τα τοπικά σημεία ενδιαφέροντος. Είτε πρόκειται για εκδρομές στην περιοχή είτε για επίσκεψη σε τοπικά αξιοθέατα, δεν χρειάζεται να ψάξετε πιο πέρα καθώς το ξενοδοχείο βρίσκεται κοντά στα Υδάτινο Θέατρο Μαριονέτας Τάνγκ Λονγκ, Do Manh Cuong Boutique, Hong Ha Anh Silk. Στο Thaison Palace Hotel, πραγματοποιείται κάθε προσπάθεια για να αισθανθούν άνετα οι επισκέπτες. Για να το πετύχει αυτό, το ξενοδοχείο προσφέρει τις καλύτερες υπηρεσίες και ανέσεις. Τα 24ωρη υπηρεσία δωματίου, δωρεάν WiFi σε όλα τα δωμάτια, 24ωρη φύλαξη, ημερήσιος καθαρισμός, ταχυδρομική υπηρεσία είναι μόνο λίγες από τις εγκαταστάσεις που κάνουν το Thaison Palace Hotel να ξεχωρίζει από τα άλλα ξενοδοχεία στην πόλη. Η ατμόσφαιρα του Thaison Palace Hotel αντανακλάται σε κάθε δωμάτιο. Στην ιδιοκτησία θα βρείτε θυρίδα, ντουλάπα, δωρεάν τσάι, πετσέτες, παντόφλες, καθώς και πολλά άλλα. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Το Thaison Palace Hotel είναι μια έξυπνη επιλογή για τους ταξιδιώτες στη Hanoi προσφέροντας κάθε φορά μια ήρεμη και ήσυχη διαμονή.\nΕλεύθερο Πάρκιν (ανά ημέρα): 0.00 VND\nΚριτικές στην Agoda (1682)\nΜε επαγγελματικές υποχρεώσεις (174)\nΟικογένειες με μικρά παιδιά (154)\nJORGE από Βιετνάμ\nWe are confident to recommend this hotel if you are looking for 3 star hotel with reasonable price and excellent service and clean room. This hotel can provide all above needs plus good location too. Η κριτική γράφτηκε στις 02 Οκτωβρίου 2016\nvorapat από Ταϊλάνδη\nMs Moon was very kind, she is so understanding that we had a terrible return trip by night train from Sapa valley, she specially arranged for us to check in early and upgraded to a suit. Thank you very much Η κριτική γράφτηκε στις 22 Σεπτεμβρίου 2016


Αγία Άννα: Σήμερα η Ορθόδοξη Εκκλησία τιμά τη μητέρα της Παναγίας\nΛείψανό της υπάρχει στην αγιορείτικη Σκήτη της Αγίας Άννας\n9/12/2021 - 10:31πμ\n(Φωτ.: Σκήτη Αγίας Άννας/Άγιον Όρος)\nΜητέρα τής μάνας μας, της Παναγίας, η Αγία Άννα τιμάται σήμερα από την Ορθόδοξη Εκκλησία. Αν και το όνομά της και αυτό του συζύγου της και πατέρα της Παρθένου Μαρίας Ιωακείμ, αναφέρονται μόνο σε απόκρυφα Ευαγγέλια η Αγία Άννα θεωρείται αξιοσέβαστο πρόσωπο. Είναι η προστάτιδα των άτεκνων ζευγαριών αφού και η ίδια άργησε να γίνει μητέρα. Όμως αξιώθηκε να έχει τη μεγάλη τιμή να αποκτήσει μοναδική κόρη, τη μητέρα του Ιησού Χριστού.\nΕιρηνικά παρέδωσε στο Θεό τη δίκαια ψυχή της, κληρονομώντας τα αιώνια αγαθά. Διότι ο ίδιος ο Κύριος διαβεβαίωσε ότι «οι δίκαιοι εις ζωὴν αιώνιο απελεύσονται» (Ματθαίου, κε’ 46). Οι δίκαιοι, δηλαδή, θα μεταβούν για να απολαύσουν ζωή αιώνια. Η κοίμησή της τιμάται στις 25 Ιουλίου.\n(Φωτ.: el.wikipedia.org/wiki/Σκήτη Αγία Άννα)\nΣτο Άγιον Όρος λείψανά της\nΗ πολυπληθέστερη Σκήτη του Αγίου Όρους είναι η Σκήτη της Αγίας Άννας. Βρίσκεται στη νοτιοδυτική πλευρά του Αγίου Όρους, μισή ώρα από τη Νέα Σκήτη και μια ώρα από τη Μονή Αγίου Παύλου. Υπάγεται στη Μονή Μεγίστης Λαύρας. Το Κυριακό της είναι αφιερωμένο στην Θεοπρομήτορα Αγία Άννα. Το 1686 ο Ματθαίος, πνευματικός του βοεβόδα Σερμπάν Καντακουζηνού (1678-88) και κτίτορας του κελιού Άγιος Γεώργιος στην Προβάτα, αφιερώνει στη Σκήτη το αριστερό πόδι της Αγίας Άννης. Οι μοναχοί που ζουν εκεί παράλληλα με το εργόχειρό τους ασχολούνται και με την αλιεία και την κηπουρική. Οι γέροντες ασχολούνται με αγιογραφία, ξυλογλυπτική, κατασκευή θυμιάματος και μικροτεχνία.\nΣτη σκήτη της Αγίας Άννας φυλάσσεται αρχιερατικό φαιλόνιο του Αγίου Χρυσοστόμου Σμύρνης.\nΗ Μικρά Αγία Άννα βρίσκεται σε απόσταση 30 λεπτών από τη σκήτη. Αποτελείται από επτά καλύβες. Οι γέροντες ασχολούνται με τη μικροτεχνία, την ξυλουργική και την ψαλτική. Εδώ μόνασε ο μεγάλος υμνογράφος της Εκκλησίας Γεράσιμος ο Μικραγιαννανίτης. Προστάτες της σκήτης αποτελούν οι Άγιοι Πέντε Μάρτυρες, λόγω ενός θαύματος με μια αγιογραφία της.


Τα θεμέλια της ΕΕ μπαίνουν στη θέση τους | NewsNowgr.com\nΤα θεμέλια της ΕΕ μπαίνουν στη θέση τους\nΗ απόφαση του συνταγματικού δικαστηρίου της Καρλσρούης συνιστά μεγάλη νίκη για την Angela Merkel και την προτιμώμενη προσέγγιση της Γερμανίας στην διαχείριση της κρίσης. Το γερμανικό δικαστήριο ενέκρινε το σύμφωνο του ESM, με ελάχιστες πρόσθετες προϋποθέσεις.\nΜοιάζει με σημαντική ήττα όσων προσπαθούσαν να κινητοποιήσουν την πολιτική γνώμη εντός της Γερμανίας να μπλοκάρει το σύμφωνο. Το αποτέλεσμα είναι ότι το ESM και το δημοσιονομικό σύμφωνο μπορούν πλέον να ξεκινήσουν με ασφάλεια, και οποιοδήποτε άμεσο εμπόδιο στο πρόγραμμα αγορών ομολόγων του Mario Draghi στην ΕΚΤ έχει εξαφανιστεί. Αυτό που έγινε με την όλη μπερδεμένη διαδικασία είναι, ουσιαστικά, μια μόχλευση του ESM από την ΕΚΤ, κάτι που έδειχνε σχεδόν αδύνατο πριν λίγους μήνες.\nΠρόκειται για ένα μεγάλο κομμάτι από τα θεμέλια της στρατηγικής διασώσεων, που η ευρωζώνη σταδιακά βάζει στην θέση τους, τους τελευταίους τρεις μήνες.\nΗ ευρωζώνη αγόρασε τώρα κάποιο χρόνο. Αλλά παραμένει αμφίβολο κατά πόσον η δράση της ΕΚΤ, μαζί με την έλευση του ESM, θα είναι αρκετή για να διαλύσει την κρίση σε μόνιμη βάση. Η γερμανική στρατηγική παραμένει στην πραγματικότητα στρατηγική λιτότητας και, χωρίς ανάπτυξη, μπορεί και πάλι να αποτύχει στην τελική κρίση της δημοκρατικής γνώμης.\nΟσοι ανησυχούν για αυτό, και είναι πολλοί, φοβούνται επίσης ότι ίσως υπάρχουν όρια στην διάθεση του γερμανικού πολιτικού συστήματος να κάνει τις διακρατικές «πληρωμές» που ενέχονται στις επιχειρήσεις στήριξης ΕΚΤ/ ESM, ειδικά αν οι προβληματικές οικονομίες, ακολουθώντας το παράδειγμα της Ελλάδας, δεν επιμείνουν στις απαραίτητες προϋποθέσεις. Ο φόβος είναι ότι η Γερμανία θα τραβήξει τότε το χαλί κάτω από τα πόδια των διασώσεων στην ευρωζώνη. Αν και παραμένει μια πιθανότητα αυτό, είναι δύσκολο να συμβεί πριν τις εκλογές του 2013.\nΣε κάθε περίπτωση, δεν θα είναι προς το συμφέρον της Γερμανίας. Σύμφωνα με τον Dirk Schumacher της Goldman Sachs, η Γερμανία έχει συγκεντρώσει καθαρές επενδυτικές πιστώσεις ύψους 2.700 δισ. ευρώ σε άλλες οικονομίες της ευρωζώνης, ειδικά την τελευταία 10ετία. Από αυτά, πάνω από 1.000 δισ. ευρώ συγκεντρώνονται στις πέντε πιο προβληματικές οικονομίες.\nΑν το ευρώ διαλυόταν, αυτές οι πιστώσεις αυτόματα θα υποτιμούνταν κατά 30-50%. Από αυτή την άποψη, η Γερμανία όχι μόνο σώζει άλλες οικονομίες: Το γερμανικό δημόσιο και τώρα η ΕΚΤ διασώζουν τον γερμανικό ιδιωτικό τομέα από τις επιπτώσεις των τεράστιων προηγούμενων επενδύσεων στις προβληματικές οικονομίες.\nΟι Γερμανοί πολιτικοί, με επικεφαλής την κα Merkel δεν προσπάθησαν ποτέ να χρησιμοποιήσουν το επιχείρημα του συμφέροντος για να στηρίξουν τις επιχειρήσεις τους στους ψηφοφόρους. Κι αυτό εξηγεί εν μέρει γιατί πάνω από τους μισούς Γερμανούς ψηφοφόρους δήλωναν ότι ήλπιζαν να θέσει το Συνταγματικό Δικαστήριο αυστηρότερα όρια στον ESM. Ενας άλλος λόγος είναι ότι ο διοικητής της Bundesbank σίγουρα απολαμβάνει την λαϊκή απήχηση στην εκστρατεία του κατά του προγράμματος αγορών ομολόγων από την ΕΚΤ.\nΑλλά το κλειδί είναι ότι η κα Merkel σίγουρα δεν συντάσσεται με τον Jens Weidmann σε αυτό το ζήτημα. Κατά την δική της γνώμη, ο ισολογισμός της ΕΚΤ έχει έλθει να βοηθήσει σε μια πολύ δύσκολη στιγμή. Φαίνεται ότι το στυλ κεντρικού τραπεζίτη του κ. Draghi ταιριάζει καλύτερα στις προεκλογικές της ανάγκες από του κ. Weidmann.\nΥπάρχουν αρκετές ειρωνείες στην υποθεση. Θέτοντας όρια στο μέγεθος του ESMαρκετά χαμηλότερα από τις δυνητικές δυνατότητες των πόρων του, η γερμανική κυβέρνηση ουσιαστικάυποχρεώνει την ΕΚΤ να χρησιμοποιήσει τον ισολογισμό της για να κάνει διακρατικές «πληρωμές» στις οποίες εναντιώνεται η πολιτική διαδικασία. Ποια η διαφορά ανάμεσα σε αυτό και στην μόχλευση του ESM; Μικρή νομίζω.\nΚαι γιατί η κα Merkelστηρίζει το τωρινό πρόγραμμα, ενώ ήταν κατά της μόχλευσης του ESM;Η απάντηση είναι το πώς «πουλάει» το θέμα πολιτικά τόσο στους ψηφοφόρους όσο και στην Καρλσρούη, που έχει κηρύξει ότι η ΕΚΤ κινείται εκτός της δικαιοδοσίας της. Το αποτέλεσμα είναι η Γερμανία να καταλήγει με ένα σχέδιο που συνδυάζει κάποιους από τους χειρότερους εφιάλτες της, μεταξύ των οποίων η νομισματοποίηση των ελλειμμάτων και η αναδοχή μεγάλων επιχειρήσεων στήριξης της ΕΚΤ, στις οποίες έχει ελάχιστο έλεγχο.\nΚι αυτό θα προκαλέσει μεγάλες πολιτικές τριβές και μουρμούρες από την Bundesbank, αλλά θα βρει μικρή ανταπόκριση ανάμεσα στα κύρια κόμματα πριν τις εκλογές του 2013. Γιατί, όσο η κα Merkelπιστεύει ότι έχει βρει την σωστή στρατηγική για να κερδίσει την επανεκλογή τηςτου χρόνου, πράγμα που ισχύει, είναι δύσκολο να πιστέψουμε ότι η Γερμανία θα τραβήξει το χαλί κάτω από τα πόδια της ευρωζώνης.\n3.500 χιλιάρικα ο μισθός της Ανθής Σαλαγκούδη στην ΕΡΤ\nIndependent: «Η νίκη Ομπάμα περνά από τη Φλόριδα και το Ισραήλ» Οι Ρεπουμπλικανοί προσπαθούν να πείσουν ότι δεν στήριξε αρκετά το Ισραήλ\nΞεπερνάμε σήμερα τους 4.615.000 εμβολιασμούς - Στην 4η θέση η Ελλάδα μεταξύ των «27»\nΚόντρα υπουργείων για τα ισοδύναμα μέτρα των στρατιωτικών\nΠρος περικοπή 2.100 θέσεων εργασίας η Τράπεζα της Γαλλίας\nΡωσικές εταιρίες στο εξωτερικό υπό την προστασία του κράτους\nΕΣΕΕ: Διαμαρτύρεται για διπλή και περιττή φορολόγηση στο κρέας


ΜΠΟΥΖΑΣ ΚΩΣΤΑΣ (ΠΟΙΗΣΗ - ΛΟΓΟΤΕΧΝΙΑ): 2015\nγιατί θα ΄ρθει καιρός που η γύρη θα ΄ναι η ευλογία\n(Κ. Μπούζας: Κοντά στις Μούσες, 1997)\nΑναρτήθηκε από ΜΠΟΥΖΑΣ ΚΩΣΤΑΣ στις 10:03 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΚοντά στις Μούσες\nΚι όταν η Θεογέννητη Κλειώ\nτον πάπυρο ξεδίπλωσε για να εξιστορήσει,\nοι Μούσες οι υπόλοιπες τα δυνατά τους βάλαν.\nΤότε τριγύρω μέθυσε της Ευτέρπης ο γλυκόλαλος αυλός,\nτης Τερψιχόρης τα κρινένια δάχτυλα ασπάστηκαν τη λύρα\nκαι το κορμί της Ερατώς κυρίεψε φλόγα γλυκιά,\nτο διέτρεξε αρχέγονος παλμός\nκαι με πανάρχαια γλώσσα,- γλώσσα χορού-, διηγήθηκε.....\nΚλονίστηκε τότε ο Όλυμπος ο χιονοσκέπαστος\nμπροστά στο άκουσμα το ανείπωτο\nκι ο Ίμερος για μια στιγμή γνήσια νόμισε την ομορφιά του.\nη Θάλεια που από πάντα κωμωδεί εγέλασε\nκι η Μελπομένη γνωρίζοντας πως όλα πάνε πάντα δυο,\nΚι έπειτα η Μούσα η Πολύμνια διηγήθηκε.....\nΝα ήταν όνειρο;.....Κατάπληξη.....\nΟ Ελικών στον ουρανό υψώθηκε\nκαι φάνηκε ο Πήγασος που αλύπητα τον χτύπαγε\nμε τ’ ακροπέταλά του.\nΚι η Ιπποκρήνη,\nτου Ποσειδώνα του αφέντη της την εντολή γνωρίζοντας,\nΚαι τότε.....αχ τότε.....\nη Ουρανία κι η Καλλιόπη οι Θεόπνευστες\nΑυτά διηγήθηκε μια μέρα ο Ησίοδος\nκι όρκο βαρύ ορκιζόταν πως η Κλειώ γραμμένα τα ΄δωσε,\nμαζί με μία δάφνη\nκαι με το χρίσμα το Θεϊκό του ποιητή.....\nΑναρτήθηκε από ΜΠΟΥΖΑΣ ΚΩΣΤΑΣ στις 9:25 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΞέρω πως βρίσκεσαι εδώ.\nΣαν μία φευγαλέα σκιά\nπίσω απ΄ το βλέμμα μου.\nΣαν στιγμιαίο χάδι στην ψυχή μου.\nΑύρα στο πρόσωπό μου δροσερή.\nΣαν μια ψιθυριστή φωνή,\nστο νου μου που γεννιέται.\nμε όποιον τρόπο θες εσύ.\nΈτσι κι αλλιώς θα σε αναγνωρίσω.\nΔιψάω για τα λόγια σου\nκαι δύναμη αστείρευτη αντλώ\nαπό την ύπαρξή σου.\nΈχω βρεθεί σε δύσκολη στιγμή.\nΤα όνειρα που βγήκαν όλα πλάνες.\nΗ πάλη η σκληρή και ο αγώνας.\nΗ μοναξιά, ο πόνος και το δάκρυ.\nΓιατί το βάρος τούτο πρέπει να σηκώσω.\nΣτις επιθέσεις όλες να αντέξω.\nΤον δρόμο ως το τέλος να διανύσω.\nΤο όνειρο και τη χαρά μου\nόσο μπορέσω να τα υπερασπιστώ.\nσαν τότε που ήσουνα εδώ\nμε τις δικές σου λέξεις:\nΈγνοια, συμπόνια, αφοσίωση\nστοργή, αγάπη, ΜΑΝΑ...\nΚώστας Μπούζας, 2015\nΑναρτήθηκε από ΜΠΟΥΖΑΣ ΚΩΣΤΑΣ στις 10:54 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΚαι ονόματα δώσαμε Ελληνικά\nΥπήρξαμε, το δίχως άλλο, ονοματοθέτες. Περιηγηθήκαμε, παρατηρήσαμε, κατανοήσαμε και θέσαμε ονόματα ορόσημα. Για να μείνουν στο διηνεκές και να διαιωνίζουν...\nΩς Κελτοί, απεσταλμένοι δηλαδή, φτάσαμε στη χώρα του σκότους και την ονομάσαμε Σκωτία. Πόσο θα χαίρεται η Σκοτία Αφροδίτη. Λίγο πιο κάτω συναντήσαμε την χώρα με τις αγκυλώδεις, απότομες ακτές και την είπαμε Αγκυλία. Είναι αυτή που όλοι λέτε σήμερα Αγγλία. Και περάσαμε απέναντι, στην μεγάλη χερσόνησο της Βόρειας Θάλασσας. Αν την γνωρίζετε όλοι σήμερα σαν Σκανδιναβία, οφείλεται στην πατρίδα. Την πόλη Σκάνδια, στα Κύθηρα.\nΠιο νότια την χερσόνησο την είπαμε Δανία, από τους Δαναούς. Κι ονοματίσαμε το Βερολίνο για να θυμίζει την Βερόη και την Μόσχα τους Μοσχήνες. Στην χώρα της Κεντρικής Ευρώπης, αυτή που σήμερα είναι γνωστή σαν Αυστρία, δώσαμε το όνομα της Ίστριας, συζύγου αγαπητής του Ίστρου, που δεν είναι άλλος από τον Δούναβη. Η Ρώμη παραπέμπει σε ισχύ. Η Γαλλία στον Γαλάτη, τον γιο του Ηρακλή. Η Ιταλία στον Ιταλό, τον γιο του Τηλεγόνου. Κι εκεί, στην άκρη της Ευρώπης, φτάσαμε ες Πάνα, στην χώρα του Πάνα δηλαδή, στην Ισπανία.\nΔεν σταματήσαμε όμως εκεί. Περάσαμε απέναντι, στην Αφρική και την περιοχή ονομάσαμε Λιβύη, από του Βήλου την μητέρα. Και σαν σταθήκαμε υπτίως του Αιγαίου, ορίσαμε τον τόπο αυτό σαν Αίγυπτο. Κι ο Αίγυπτος, ο γιος του Βήλου κι αδερφός του Δαναού, ήταν το δίχως άλλο τρισευτυχισμένος.\nΠροχωρώντας προς τα νότια, συναντήσαμε ανθρώπους Αιθίοπες, δηλαδή μαύρους κι από τότε θυμόμαστε τον τόπο αυτό ως Αιθιοπία. Και φτάσαμε μέχρι εκεί που οι Πυγμαίοι κατοικούν. Εμείς τους πρωτοείπαμε έτσι από τον Πυγμαλίωνα ή όπως αλλιώς τον λεν Πυγμαίωνα.\nΚαι τότε αποφασίσαμε στην Ήπειρο την άλλη να περάσουμε, που μέχρι σήμερα Ασία αποκαλείται, από το όνομα της συζύγου του Ιαπετού. Και στον δρόμο συναντήσαμε χίλιους ιππείς να καλπάζουν με άραβο, δηλαδή κρότο δυνατό. Και τους φωνάξαμε Άραβες. Και φτάσαμε στον τόπο, που του Παλαιστίνου, του γιου του Ποσειδώνα, το όνομα χαρίσαμε. Και στα Ιερά των Σολύμων, ή Ιεροσόλυμα, ή Ιερουσαλήμ. Και στην Αρμενία, που μέχρι σήμερα τον Αργοναύτη Άρμενο θυμίζει. Και στην Περσία, που παραπέμπει στον Πέρση, τον γιο του Περσέα. Σταθήκαμε για λίγο στην Παγχαία, στο Μπαχρέϊν δηλαδή, κι έπειτα στην μεγάλη νότια χερσόνησο περάσαμε. Την ονομάσαμε Ινδία, διότι εκεί κατοικεί ο γιος, ή αλλιώς ο Ίνις του Διός.\nΜέχρι τα ανατολικά τα άκρα της Ηπείρου φτάσαμε. Και στο Θιβέτ που δίνει θάμβος σαν την Θήβα. Και στην Κινέζικη επαρχία την Γιουνάν, δηλαδή την Ιωνία. Και στο νησί την Χαϊνάν, δηλαδή την Χαονία. Και στο μεγάλο νησί της Άπω Ανατολής το όνομα Κιότο στήσαμε, σαν ανατολικό ορόσημο, σε ανάμνηση της πατρώας πόλης Κιάτο.\nΟύτε και η μεγάλη θάλασσα να μας κρατήσει δεν μπορούσε. Κι αφού της δώσαμε το όνομα Ατλαντικός, κατά απαίτηση του Άτλαντα, περάσαμε στην Εσπερία. Ονόματα όπως Εφύρα, Θέτις, Αρμονία, Φιλαδέλφεια, Ολυμπία, Ιππόλυτος, Αμαζόνιος, μιλούν από μόνα τους. Και ο κάθε Ινδιάνος, ως Ίνις του Διός κι αυτός, φέρει περήφανα το όνομά του.\nΥπήρξαμε, το δίχως άλλο, ονοματοθέτες. Και δεν ζητήσαμε ανταμοιβή γι’ αυτό. Και ούτε πήραμε. Χαρίσαμε και έχουμε απόθεμα και παρακαταθήκη και για το μέλλον. Τους κώδικές μας που ονομάζουμε Μυθολογία, την Ιστορία και πάνω απ’ όλα την γλώσσα μας. Περιουσία ανεκτίμητη, ειδικά στην εποχή μας των άχρωμων εικόνων και των άδειων λέξεων.\nΑναρτήθηκε από ΜΠΟΥΖΑΣ ΚΩΣΤΑΣ στις 10:18 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΈνα παιδί γεννήθηκε απόψε\n(Στον χρόνο που ήρθε)\nΑπόψε έγινε ένα θαύμα. Το μεγαλύτερο ίσως θαύμα αυτού εδώ του κόσμου κι ας μην το συνειδητοποιούμε απόλυτα. Είναι η συνεχής επανάληψη που δημιουργεί συνήθεια και αποτρέπει απ’ το ν’ αναζητήσεις την μαγεία των πραγμάτων. Κι όμως... Ήταν η πιο βαθιά στιγμή της νύχτας, λιγάκι πριν το χάραμα. Η ώρα εκείνη που όλα βουβαίνονται, λες και το νοιώθουν πως επίκειται της φύσης η ιερή στιγμή. Η νύχτα σε λίγο θα δίπλωνε νωχελικά τα πέπλα της και όλα λαχταρούσαν τον ερχομό του ήλιου, του αφέντη. Και τότε συνέβη... Ήρθε στον κόσμο ένα παιδί...\nΚι ήρθε να σπάσει η σιωπή από το κλάμα. Σάστισαν τα πουλιά επάνω στα κλαδιά και φτερούγισαν κι όλα τα πλάσματα της νύχτας για λίγο κοντοστάθηκαν, ν’ αφουγκραστούν την ένταση, μυρίζοντας τριγύρω τον αέρα. Τι θα μπορούσε να ‘ναι αυτό που δεν λογάριαζε της ώρας την σιγή και αψηφούσε της φύσης ολάκερης την ιερή στιγμή. Τι άλλο από μια ιερότερη στιγμή... Γεννήθηκε απόψε ένα παιδί...\nΚαι την ώρα εκείνη πήρε να διαλύεται το μισοσκόταδο του δωματίου. Την θέση του κατέλαβε ένα κατάλευκο, γλυκύτατο φως. Ένα μυστήριο φως, τόσο λαμπρό, που όμως δεν πλήγωνε τα μάτια. Και μέσα απ’ αυτό φάνηκαν να αναδύονται τρεις πανώριες κόρες. Τόσο όμορφες, που δεν μπορούσες καν να τις κοιτάξεις κατά πρόσωπο. Σαν προσπαθούσες, σ’ έλειωνε η συγκίνηση, τα μάτια σου γέμιζαν δάκρυα και έπεφταν στην γη.\nΤότε η μεσαία απ’ τις τρεις τον λόγο πήρε: το φως αυτό που είδες είναι το καθαρό φως των Χαρίτων και μεις οι Χάριτες, οι κελαδηννές, όπως μας αποκαλεί ο Πίνδαρος, ο τόσο προσφιλής μας. Αγλαΐα, Ευφροσύνη και Θάλεια τα ονόματά μας. Είμαστε εδώ για να προσφέρουμε τα δώρα μας στο νεογέννητο. Χαρά, ωραιότητα, ευμένεια, ευχαριστία. Και να γνωρίζετε ένα πράγμα. Δίνει μεγάλη σημασία σε κάθε άνθρωπο που έρχεται στον κόσμο ο Θεός. Κι οι τρεις οι κόρες, οι αιθέριες, άρχισαν να αστράφτουν και να λάμπουν όλο και πιο πολύ, ώσπου στο τέλος γίναν φως.\nΣαν αυτό υποχώρησε, μετά από λίγο, τρεις άλλες κόρες την θέση τους είχαν πάρει. Ντυμένες στα κατάλευκα, ευθυτενείς και σοβαρές. Μέσα στα μάτια τους γινόταν αμέσως αντιληπτή μια αίσθηση ευθύνης.\nΤότε η μεσαία απ’ τις τρεις, στο ανάστημα η πιο μικρή, που όμως φαινόταν να ‘ναι η ισχυρότερη απ’ όλες, πήρε τον λόγο: είμαστε οι Μοίρες οι λευκοφορούσες, όπως αρέσκεται να μας αποκαλεί και ο Ορφεύς, ο τόσο προσφιλής μας. Είμαι η Άτροπος, η αναπότρεπτη κι οι αδερφές μου, η Λάχεσις, η απονέμουσα και η Κλωθώ. Είμαστε όλες κλώστριες και κλώθουμε τις μέρες της ζωής σας.\nΣτάθηκαν τότε όλες γύρω απ’ την κούνια. Κι η πρώτη άπλωσε τα χέρια πάνω απ’ το βρέφος και είπε: τον κόσμο όλο θ’ αγκαλιάσει μέσα του. Κι η δεύτερη το ακούμπησε στο στήθος με την παλάμη και συνέχισε: την καλοσύνη της ψυχής του θα σκορπίσει γύρω του. Κι η Τρίτη, αφού το φίλησε απαλά στο μέτωπο, τον λόγο ολοκλήρωσε: το όραμα θα τον φλογίζει κάθε του στιγμή και θα τον προστατεύει η αγάπη.\nΑμέσως ύστερα, οι κόρες οι περήφανες άρχισαν ν’ αστραποβολούν όλο και περισσότερο, ώσπου στο τέλος γίναν φως. Και λίγο πριν χαθούν, δύο τελευταία λόγια η Άτροπος απόσωσε: και μην ξεχνάτε ένα πράγμα. Δίνει μεγάλη σημασία σε κάθε άνθρωπο που έρχεται στον κόσμο ο Θεός.\nΗ νύχτα πάνε ώρες πούχε φύγει, μαζί με τα μυστήριά της. Η μέρα είχε προχωρήσει κι ένας χαρούμενος ήλιος έλαμπε στον ουρανό. Όλο το σπίτι λουζόταν από φως και μόνο στο δωμάτιο το παιδικό τα παραθυρόφυλλα ήταν κλειστά, μιας και το μωρό είχε κατορθώσει επιτέλους να κοιμηθεί. Και μέσα στην ησυχία που όλοι ευλαβικά τηρούσαν, ακουγόταν καθαρά απ’ το ραδιόφωνο στην κουζίνα το ρεφραίν ενός παλιού αγαπημένου τραγουδιού: γεννήθηκε απόψε ένα παιδί, ελπίζει ακόμη στους ανθρώπους ο Θεός.\nΑναρτήθηκε από ΜΠΟΥΖΑΣ ΚΩΣΤΑΣ στις 9:43 π.μ. Δεν υπάρχουν σχόλια: Σύνδεσμοι σε αυτήν την ανάρτηση


Δήμητρα Παπαδήμα για Ρουβά: «Απέχει πολύ να βραβευτεί κάποιος για ιδιότητα που δεν έχει...»\nHome / Ψυχαγωγία / Δήμητρα Παπαδήμα για Ρουβά: «Απέχει πολύ να βραβευτεί κάποιος για ιδιότητα που δεν έχει…»\nΔήμητρα Παπαδήμα για Ρουβά: «Απέχει πολύ να βραβευτεί κάποιος για ιδιότητα που δεν έχει…»\nΠέμπτη, 18.12.2014, 22:15\n«Ποιος σου είπε ότι εμείς δεν κάνουμε ατελείωτες πρόβες;»\nΗ ίδια εκτός από ηθοποιός είναι και συγγραφέας, ωστόσο θεωρεί ότι η πρώτη είναι η ιδιότητά της. Η Δήμητρα Παπαδήμα καλεσμένη σήμερα το μεσημέρι στον Θανάση Πάτρα είπε τη δική της άποψη σχετικά με το θέμα που προέκυψε με αφορμή τη βράβευση του Σάκη Ρουβά για τη θεατρική του ερμηνεία.\n«Κάποια στιγμή μπορεί να γίνει και αυτό, αλλά απέχει πολύ να βραβευτεί για αυτό το κάτι, για αυτή την ιδιότητα που δεν έχει. Το να κάνει αυτή τη δουλειά, να την κάνει. Να κάνει αυτή τη δουλειά, να την κάνει, το κάτι άλλο από αυτό που δεν το έχει σπουδάσει, που δεν έχει ασχοληθεί, αλλά να πάρει και βραβείο για αυτό… Εγώ δεν είμαι ούτε ο κύριος Ρουβάς με την επιτυχία του, ούτε η κυρία Διαβάτη με την πορεία της, αλλά να βραβευτεί για αυτό… είναι κάπως. Δηλαδή δεν μπορεί από τη μια στιγμή στην άλλη ένας που είπε θα πάω να παίξω και θα χτυπηθώ σκληρά, θα δώσω όλο μου τον εαυτό, θα κάνω ατελειωτες πρόβες… Ποιος σου είπε ότι εμείς δεν κάνουμε ατελείωτες πρόβες; Ή η Χρυσούλα Διαβάτη. Και παίρνει βραβείο στην Επίδαυρο… Δεν πείθει. Δεν την είδα την παράσταση και δεν έχω άποψη αλλα δεν πείθει. Δηλαδή όλοι «χτυπιώμαστε» για να είμαστε καλοί.\nΌσο για το αν αντίστοιχα έκανε εκείνη επιτυχία στο τραγούδι, η ηθοποιός απάντησε: «Αλλο να έκανα κάτι για την πλάκα μου και να πηγαίναν να με αγοράσουνε επειδή έγινα τραγουδίστρια κι άλλο να μας δώσουν ένα βραβείο γιατί πήγε η κόρη μου και έπαιξε στην Επίδαυρο στην πρώτη της εμφάνιση και πήρε βραβείο.»\nΔείτε όλα όσα είπε για τον Σάκη Ρουβά και τη Χρυσούλα Διαβάτη:\nΣΑΚΗΣ ΡΟΥΒΑΣ ΧΡΥΣΟΥΛΑ ΔΙΑΒΑΤΗ\nΧρυσούλα Διαβάτη: «Ο Λάκης Λαζόπουλος δεν είναι ηθοποιός, είναι…»\nSurvivor: Δεν φαντάζεστε τι αποκάλυψαν Βασάλος – Βαλαβάνη για την επίσκεψη του Ρουβά στον Άγιο Δομίνικο!\nΣάκης Ρουβάς – Κάτια Ζυγούλη: Χειμερινή απόδραση με τα παιδιά!\nΗ Δάφνη Λαμπρόγιαννη αποκαλύπτει για την αποχώρηση της από τη Μουρμούρα! «Πήραν την απόφαση να συνεχίσουν τη σειρά, όμως...»


Το βίντεο με τον Εθνικό Ύμνο προς τιμήν του Μιλτιάδη Τεντόγλου! « TROMAKTIKO.org | ΕΝΗΜΕΡΩΣΗ ΧΩΡΙΣ ΔΕΣΜΕΥΣΕΙΣ\nΤο βίντεο με τον Εθνικό Ύμνο προς τιμήν του Μιλτιάδη Τεντόγλου!\nΠαρασκευή 12 Ιούλιος 2019, 23:53 Αθλητικά\nΔείτε το video με την ανάκρουση του Εθνικού Ύμνου προς τιμήν του Μίλτου Τεντόγλου στο Ευρωπαϊκό Πρωτάθλημα Κ23 στην Σουηδία… Τι δήλωσε ο «χρυσός» άλτης του μήκους;\nΜε τα πέντε άλματα πάνω από τα 8 μέτρα και ένα εξ’ αυτών να αποτελεί την 4η καλύτερη επίδοση φέτος στον κόσμο (8,32 μ.) ο Μίλτος Τεντόγλου κατέκτησε το χρυσό μετάλλιο στο Ευρωπαϊκό Πρωτάθλημα στίβου κάτω των 23 ετών.\nΠρος τιμήν του λοιπόν ακούστηκε ο Εθνικός Ύμνος στο Γκέβλε της Σουηδίας.\n«Ήρθα εδώ για να νικήσω. Αυτός ήταν ο στόχος μου και δεν υπήρχε δεύτερη σκέψη πέρα από αυτό. Είμαι χαρούμενος που εκτός από τη νίκη σημείωσα και αυτές τις επιδόσεις. Ο Ισπανός ξεκίνησε τον αγώνα του με ένα καλό άλμα και αυτό με έκανε να θέλω ακόμη περισσότερο να φτάσω στη νίκη. Είμαι χαρούμενος και ικανοποιημένος από τον σημερινό αγώνα» δήλωσε μετά τη νίκη του ο 21χρονος άλτης.\nΤο ασημένιο μετάλλιο στον σημερινό αγώνα κατέκτησε ο Ισπανός Έκτορ Σάντος με 8,19 μ. επίδοση που αποτελεί ατομικό του ρεκόρ, ενώ τρίτος επίσης με ατομικό ρεκόρ ήταν ο Γκάμπριελ Τσίλα (Ιταλία) με 8,00 μέτρα.\nΤην απονομή στον Τεντόγλου έκανε ο Περικλής Ιακωβάκης, που επίσης έχει κατακτήσει μετάλλιο στη διοργάνωση το 2001 και το 1999.\nΗ οχτάδα του τελικού\nΤεντόγλου (Ελλάδα) 8,32 μ. (0,9)\nΣάντος (Ισπανία) 8,19 μ. (-0,1)\nΤσιλά (Ιταλία) 8,00 μ. (0,5)\nΧάουσενμπεργκ (Εσθονία) 7,86 μ.\nΡοζάνσκι (Πολωνία) 7,78 μ. (1,0)\nΧουρίν (Λευκορωσία) 7,77 μ. (2,3)\nΤσαουμπούν (Ιταλία) 7,72 μ. (1,0)\nΜπουλαχάου (Λευκορωσία) 7,67 μ. (1,8).\nΑναρτήθηκε Παρασκευή 12 Ιούλιος 2019, 23:53 στην Κατηγορία: Αθλητικά Ετικέτες: video, Άλλα Αθλήματα, ευρωπαίκό, κ23, ΜΙΛΤΟΣ ΤΕΝΤΟΓΛΟΥ, Σπορ, στίβος, χρυσό μετάλλιο\n« Φερέιρα : «Η διοίκηση του ΠΑΟΚ ξέρει τι χρειάζομαι»\nΓκριεζμάν : Η πρώτη του δήλωση ως παίκτης της Μπαρτσελόνα »\n64 queries. 0,625 seconds.


ΚΑΤΑΓΓΕΛΕΙ ΚΑΤΑΓΓΕΛΕΙ ΚΑΤΑΓΓΕΛΕΙ Ο ΝΕΟΣ ΔΗΜΑΡΧΟΣ ΚΙ Ο ΠΑΛΙΟΣ, ΜΟΥΓΚΑ ΣΤΗ ΣΤΡΟΥΓΚΑ ~ ΠΥΡΡΙΧΙΟΣ\nΚΑΤΑΓΓΕΛΕΙ ΚΑΤΑΓΓΕΛΕΙ ΚΑΤΑΓΓΕΛΕΙ Ο ΝΕΟΣ ΔΗΜΑΡΧΟΣ ΚΙ Ο ΠΑΛΙΟΣ, ΜΟΥΓΚΑ ΣΤΗ ΣΤΡΟΥΓΚΑ\nΜούγκα στη στρούγκα από τον ΚΩΣΤΑ ΔΗΜΟΠΟΥΛΟ, τον π. Δήμαρχο ΔΙΟΥ ΟΛΥΜΠΟΥ, καθ' ότι αυτά που παρέλαβε ο ΝΕΟΣ ΔΗΜΑΡΧΟΣ ΒΑΓΓΕΛΗΣ ΓΕΡΟΛΙΟΛΙΟΣ, ήταν ...τίποτα!\nΚΑΤΑΓΓΕΛΕΙ ΚΑΤΑΓΓΕΛΕΙ ΚΑΤΑΓΓΕΛΕΙ Ο ΝΕΟΣ ΔΗΜΑΡΧΟΣ ΚΙ Ο ΠΑΛΙΟΣ, ΜΟΥΓΚΑ ΣΤΗ ΣΤΡΟΥΓΚΑ!\nΑκολουθεί η επιστολή ΓΕΡΟΛΙΟΛΙΟΥ...\nΚατεστραμένο, χαλασμένο, κάκιστο και κάκιστο, βλέπετε;;;\nΔεν παρέλαβε ουσιαστικά τίποτα ο ΒΑΓΓΕΛΗΣ, τι θα κάνει;;;\nΈνα πουλάκι μου είπε πως θα πάει στην δικαιοσύνη.\nΤης δικαιοσύνης ήλιε νοητέεεεεεεε\nΠου εκεί στον ΟΛΥΜΠΟ. θα βγεις και θα λάμψεις!!!\nΜΑΘΗΤΗΣ ΣΤΗ ΒΟΥΛΗ ΒΡΟΝΤΟΦΩΝΑΞΕ "Η ΜΑΚΕΔΟΝΙΑ ΕΙΝΑΙ ...\nΝΑ ΓΙΟΡΤΑΣΩ ΤΗΝ ΠΡΩΤΗ ΜΕΡΑ ΣΤΟ ΣΧΟΛΕΙΟ, ΠΟΥ ΗΡΘΕ, ...\nΕΛΑΤΕ ΝΑ ΓΕΛΑΣΟΥΜΕ ΜΕ ΑΡΚΑ;;;\nΕΠΕΙΔΗ Η ΑΡΧΗ ΕΙΝΑΙ ΤΟ ΗΜΙΣΥ ΤΟΥ ΠΑΝΤΟΣ ΚΙ Ο ΚΩΝΣΤ...\nΗ ΙΔΙΑ Η ΕΛΛΑΣ, ΦΙΛΑ ...ΕΛΛΑΔΑ ΣΕ ΑΥΤΗ ΤΗ ΦΩΤΟΓΡΑΦ...\nΓΙΑΝΝΗ ΣΥΜΕΩΝΙΔΗ ΑΝΤΙΔΗΜΑΡΧΕ ΤΕΧΝΙΚΩΝ ΥΠΗΡΕΣΙΩΝ ΚΑ...\nΨΗΛΑ ΚΑΙ ΨΗΛΟΤΕΡΑ ΘΑ ΠΕΤΑΞΕΙ Ο ΣΤΕΦΑΝΟΣ ΜΠΙΤΟΠΟΥΛΟ...\nΑΝΤΕ ΠΑΛΙ Ο ΘΟΔΩΡΗΣ ΜΕ ΤΟΥΣ ...ΚΟΙΛΙΑΚΟΥΣ ΤΟΥ - ΕΜ...\nΔΙΤΤΟΣ Ο ΡΟΛΟΣ ΤΗΣ ΝΟΠΗΣ ΝΑΒΡΟΖΙΔΟΥ, ΣΤΟ ΠΛΕΥΡΟ ΤΟ...\nΜΕΓΑΛΗ ΘΡΗΣΚΕΥΤΙΚΗ ΠΑΝΗΓΥΡΙΣ ΕΙΣ ΠΕΡΙΟΧΗΝ ΠΕΡΙΦΕΡΕ...\nΠΟΝΤΟΣ ΘΑ ΠΕΙ ΕΛΛΑΔΑ ΚΙ ΕΛΛΑΔΑ ΘΑ ΠΕΙ "ΤΑ ΠΑΝΤΑ ΚΙ...\nΑΝ ΗΜΟΥΝ ΣΤΗΝ ΕΠΙΤΡΟΠΗ "ΦΑΝΤΑΣΜΑ" ΤΟΥ ΠΑΝΗΓΥΡΙΟΥ Τ...\nΚΑΤΑΓΓΕΛΕΙ ΚΑΤΑΓΓΕΛΕΙ ΚΑΤΑΓΓΕΛΕΙ Ο ΝΕΟΣ ΔΗΜΑΡΧΟΣ Κ...\nΜΠΟΥΣΝΑΚΗΣ ΣΤΕΡΓΙΟΣ, Ο ΝΕΟΣ ΠΡΟΕΔΡΟΣ ΔΕΥΑΚ - ΑΛΛΗ ...\nΝΕΕ ΔΗΜΑΡΧΕ ΝΟΤΟΥ, ΒΑΓΓΕΛΗ ΓΕΡΟΛΙΟΛΙΟ, ΠΩΣ ΚΑΙ ΚΡΑ...\nΑΠΟΡΡΙΜΜΑΤΟΦΌΡΟ ΣΤΗΝ ΩΡΑ ΤΟΥ ΣΤΟ ΛΙΤΩΧΟΡΟ - ΘΑΥΜΑ ...\nΟ ΟΛΥΜΠΙΟΝΙΚΗΣ ΠΟΝΤΙΟΣ (ΣΑΒΒΑΣ ΚΑΡΥΠΙΔΗΣ), ΠΟΥ ΞΕΚ...\n"ΕΙΜΑΙ ΓΙΑΤΡΟΣ ΚΑΙ ΒΑΡΕΘΗΚΑ ΝΑ ΒΛΕΠΩ ΚΑΤΕΣΤΡΑΜΜΕΝΕ...\nΟ ΚΩΣΤΑΣ ΠΑΠΟΥΤΣΙΔΗΣ ΠΡΟΕΔΡΟΣ ΕΝΩΣΗΣ ΠΟΝΤΙΩΝ ΠΙΕΡΙ...


Έγκλημα στις Μοίρες: «Αν καταλάβαινα τι έκανα, θα αυτοκτονούσα» | Athens Voice\nΈγκλημα στις Μοίρες: «Αν καταλάβαινα τι έκανα, θα αυτοκτονούσα»\nΈγκλημα στις Μοίρες © facebook.com/diasostetimesara/\nΣύμφωνα με τον δικηγόρο του, ο κατηγορούμενος έμαθε για την πράξη του από τους αστυνομικούς\n«Αν είχα συνειδητοποιήσει τι είχα κάνει, θα είχα αυτοκτονήσει. Ζητώ συγγνώμη» φέρεται να είπε ο 51χρονος φερόμενος ως δράστης του φονικού στις Μοίρες.\n«Πρόκειται για μια τραγική ιστορία με τραγική κατάληξη για τραγικά πολλούς αποδέκτες». Αυτό δήλωσε στο neakriti.gr, μεταξύ άλλων, ο δικηγόρος Γιώργος Κοκοσάλης, ένας εκ των συνηγόρων υπεράσπισης του 51χρονου πρώην γυμναστή που το βράδυ της Τετάρτης εκτέλεσε τον 79χρονο Κώστα Χατζάκη, στην είσοδο του σπιτιού του, στις Μοίρες Ηρακλείου.\nΌπως μας μετέφερε ο δικηγόρος του 51χρονου, ο πελάτης του είπε στους αστυνομικούς ότι «Αν είχα συνειδητοποιήσει το τι είχα κάνει, θα είχα προφτάσει να αυτοκτονήσω. Ζητώ συγγνώμη για την πράξη μου, όσο μπορεί αυτή η συγγνώμη να ανακουφίσει τις ψυχές των ανθρώπων που άθελά μου πλήγωσα και κατέστρεψα».\nΚρήτη: Κλείνει δημοτικό σχολείο - Θετικός στον κορωνοϊό δάσκαλος\nΟ 51χρονος κατηγορούμενος αναμένεται να οδηγηθεί την σήμερα στο Δικαστικό Μέγαρο Ηρακλείου και τον αρμόδιο εισαγγελέα.


Η Κατερίνα Καινούργιου με κοστούμι | 3 προτάσεις για... | Μόδα Ειδήσεις\nΟι εμφανίσεις στο γραφείο ποτέ δεν είχαν περισσότερο ενδιαφέρον.\nΗ επιστροφή στο γραφείο και την καθημερινότητα έχει ήδη γίνει πραγματικίοτητα για τις περισσότερες από εμάς. Από τις παραλίες και τις μεσημεριανή σιέστα, τώρα βρισκόμαστε μπροστά από έναν υπολογιστή ελέγχοντας τακτικά τα e-mails μας. Μπορεί η αλλαγή αυτή να μην είναι ίσως και η πιο ευχάριστη, ωστόσο, μπορεί να γίνει η πιο ''fashionable''. Έχουμε κάνει λόγο πολλές φορές στο παρελθόν για το styling, το οποίο μπορεί να συμβάλλει στην τόνωση της αυτοπεποίθησης μας αλλά και της διάθεσης μας. Τι καλύτερο, λοιπόν, από το να κάνουμε την επιστροφή μας λίγο πιο χαρούμενη επιλέγοντας σύνολα, που θα κάνουν την εμφάνιση μας πιο ενδιαφέρουσα, πιο ηχηρή και πάνω από όλα επιβλητική -μην ξεχνάς εδώ μιλάμε για office style. Ενδεικτικό παράδειγμα είναι το look της Κατερίνας Καινούργιου, από το διαφημιστικό σποτ για την εκπομπή της ''Super Κατερίνα''.\nΤο power suit της Κατερίνας Καινούργιου\nΗ ίδια επέλεξε να φορέσει ένα μαύρο tailored κοστούμι με αυστηρές και καθαρές γραμμές, το οποίο ανήκει στη φθινοπωρινή συλλογή του ελληνικού brand Mind Matter. Το look της ολοκλήρωσε με λευκό πουκάμισο, μαύρη γραβάτα και μυτερές γόβες με prints. Είναι σημαντικό να αναφέρουμε, πως η Κατερίνα Καινούργιου πρόσθεσε χαριτωμένα μανικετόκουμπα, που έδιναν μία fun πινελιά στο αυστηρό Look της.\nΤο κοστούμι, ένα δάνειο από την ανδρική γκανταρόμπα, έχει μεγάλη ιστορία και αποτελεί ένα σύμβολο της γυναικείας χειραφέτησης, που ξεριζώνει όλες τις προκαταλήψεις της θηλυκότητας. Την απομακρύνει από την τάση του μικρού μαύρου φορέματος, για να επαναπροσδιορίσει τη γυναικεία σεξουαλικότητα ως εκείνη, που υπήρχε κάτω από τα έντονα περιγράμματα ενός καλά ραμμένου κοστουμιού.\nΜάλιστα, το κοστούμι ήρθε να δημιουργήσει το απόλυτο δυναμικό look για την εργαζόμενη γυναίκα, η οποία διεκδικούσε ηγετικούς ρόλους στον εργασιακό στίβο τη δεκαετία του '60. Με λίγα λόγια, το γυναικείο κοστούμι είναι ένα σύμβολο επανάστασης για τη γυναίκα. Παρακάτω, λοιπόν, θα βρεις τρεις προτάσεις για να το εντάξεις αλλά και να εκμοντερνίσεις το look του.\nΜαύρο κοστούμι (σακάκι και παντελόνι), Mango\nΚοστούμι σε loose γραμμή (σταυρωτό blazer και wide leg παντελόνι), Zara\nΜπλε σκούρο κοστούμι (σακάκι και παντελόνι), Massimo Dutti


ΤΑ ΜΗΛΑ ΤΩΝ ΕΣΠΕΡΙΔΩΝ με την Τζουλιέττα Καρόρη\nΗ εκπομπή αναζητά και ανασυνθέτει την εποχή μέσα στην οποία έζησαν και δημιούργησαν τα έργα τους οι συνθέτες του Μεσαίωνα, της Αναγέννησης και του Μπαρόκ.\nΕπτά αιώνες μουσικής δημιουργίας, παρουσιάζονται μέσα από την έρευνα και τη μετάφραση σημαντικών μουσικών και ιστορικών πηγών.\nΠως ζούσαν οι συνθέτες, από ποιούς επηρεάστηκαν και ποιους επηρέασαν με τη σειρά τους; Ρεύματα, ιδέες, λογοτεχνία, ποίηση, ζωγραφική, ιστορία, αλλά και μουσικές κατευθύνσεις, μουσικές οικογένειες, η ατμόσφαιρα της εποχής και η καθημερινότητα, εμπλουτίζουν την ακρόαση των έργων.\nΚάθε Τρίτη 19.00-20.00: Μουσική από το Μεσαίωνα και την Αναγέννηση. Τρουβαδούροι και Τρουβέροι, Ars Antiqua και Ars Nova, Μουσικά ρεύματα στις Αυλές της Ευρώπης, Ο ήχος της Αναγέννησης.\nΚάθε Πέμπτη 19.00-20.00: Τα Μήλα των Εσπερίδων εστιάζουν στη φωνητική μουσική της Αναγέννησης και του Μπαρόκ: εκτεταμένα αποσπάσματα από Όπερες, Καντάτες, Μοτέτα και άλλες συνθέσεις της Κοσμικής και της Θρησκευτικής Μουσικής\nΚάθε Σάββατο 11.00-12.00: Ο ήχος του μπαρόκ. Έργα ενόργανης μουσικής της εποχής\nΈρευνα, Μετάφραση, Συγγραφή κειμένων, Παραγωγή και Παρουσίαση για το Τρίτο Πρόγραμμα Τζουλιέττα Καρόρη\nWilliam Boyce, François Couperin, Johann Christoph Bach, Antonio Lucio Vivaldi.\nΤzουλιέττα Καρόρη. Η Τζουλιέττα Καρόρη γεννήθηκε στην Αθήνα. Πήρε μαθήματα πιάνου και σπούδασε θέατρο στο Λονδίνο. Εκεί ήρθε σε επαφή με τις συνθέσεις των περιπλανώμενων τροβαδούρων, τα ελισαβετιανά τραγούδια και τα έργα του Purcell και του Handel που η μουσική τους ήταν διάχυτη στην πόλη. Πήρε δίπλωμα Σκηνοθεσίας Κινηματογράφου από τη σχολή Λ. Σταυράκου ενώ παράλληλα εργαζόταν στην τηλεόραση. Τελικά, την κέρδισε το ραδιόφωνο, για το οποίο έχει την τύχη να κάνει εκπομπές από το 1985, αρχικά στο Δεύτερο Πρόγραμμα. Από το 1999 εργάζεται στο Τρίτο Πρόγραμμα, από το οποίο έχει παρουσιάσει περισσότερες από 1000 εκπομπές, όπως Τα Μήλα των Εσπερίδων, μεγάλος αριθμός των οποίων αφορά στην Παλιά Μουσική.


Η σχέση με τους γείτονες χωρίς συναισθηματισμούς | Η ΚΑΘΗΜΕΡΙΝΗ\nΗ αναγνώριση της Γενοκτονίας των Αρμενίων από τον Λευκό Οίκο αποτελεί αδιαμφισβήτητα μια ιστορικού χαρακτήρα πολιτική εξέλιξη, η οποία επιδεινώνει περαιτέρω τις αμερικανοτουρκικές σχέσεις και συνιστά ξεκάθαρα ένα μήνυμα με αποστολέα τον Τζο Μπάιντεν και αποδέκτη τον Ρετζέπ Ταγίπ Ερντογάν και την απόπειρά του να σπρώξει τη χώρα του σε ένα ρόλο ξεκάθαρα μεγαλύτερο από εκείνο που μπορεί. Η συναισθηματική αντίδραση στην Ελλάδα ήταν αναμενόμενη και απολύτως λογική. Οτιδήποτε αφορά την Αγκυρα πάντα μεγεθύνεται στην Ελλάδα και είναι απολύτως φυσιολογικό, καθώς η Τουρκία αποτελεί την πρωταρχική και ποικιλοτρόπως δηλωμένη απειλή για την εθνική ασφάλεια.\nΗ αντίδραση, βέβαια, μαρτυράει και μια παλιά ψυχολογική κατάσταση, η οποία προκύπτει από την πολυετή εξάρτηση της χώρας σε διάφορα επίπεδα. Εκ των πραγμάτων οι αμερικανοτουρκικές σχέσεις επηρεάζουν και τα ελληνοτουρκικά. Ωστόσο, η αναβάθμιση των αμερικανοτουρκικών τριβών σε παράγοντα καθορισμού της ελληνικής εξωτερικής πολιτικής θα συνιστούσε μια λανθασμένη τάση, καθώς δεν εδράζεται παρά σε αναλύσεις περιορισμένης οπτικής γωνίας.\nΗ Ελλάδα πρέπει, αντιθέτως, να προετοιμάζεται για μια μακρά περίοδο τουρκικής πολιτικής αστάθειας. Από τώρα έως το 2023 ή όποτε άλλοτε επιλέξει ο Ερντογάν να δρομολογήσει εκλογές στην Τουρκία, ο αγοραίος εθνικισμός θα παραμείνει το πλέον σημαντικό νόμισμα, καθώς παρέχει τη δυνατότητα διείσδυσης στις συντηρητικές μερίδες του πληθυσμού. Στη πραγματικότητα, από πλευράς ρητορικής, στη θέση του οδηγού είναι ο ακροδεξιός ρατσιστής Ντεβλέτ Μπαχτσελί και όχι ο Ερντογάν.\nΕίτε ο Ερντογάν παραμείνει πρόεδρος είτε χάσει (όπως ξεκάθαρα υπονοείται σε σειρά δημοσκοπήσεων), τα αποτελέσματα της εξωτερικής πολιτικής του των τελευταίων πέντε ετών θα παραμείνουν, ιδιαιτέρως το τουρκολιβυκό μνημόνιο, ως προσπάθεια εδραίωσης δικαιωμάτων στα νότια της Κρήτης και της Καρπάθου και η εμπέδωση της παλαιότερης θέσης ότι ανατολικά του 28ου μεσημβρινού η Ελλάδα δεν έχει απολύτως κανένα δικαίωμα. Η πεποίθηση ότι η Ελλάδα πρέπει να κάνει παραχωρήσεις στο ζήτημα της μειονότητας επίσης δεν πρόκειται να αλλάξει.\nΗ χώρα μας στην πραγματικότητα καλείται να αποκτήσει μια εθνική στρατηγική η οποία θα περιλαμβάνει δύο βασικά χαρακτηριστικά, πέρα φυσικά από συμμαχίες, ευρύτερες και περιφερειακές. Το πρώτο είναι η αμυντική θωράκιση και η δημιουργία συνθηκών ώστε να μη χρειάζεται μια «αγορά του αιώνα» κάθε λίγο, ώστε να επωφελούνται λογής επιτήδειοι. Το δεύτερο είναι η κοπιώδης προσπάθεια αντίληψης του τι ακριβώς συμβαίνει στην Τουρκία, είτε του Ερντογάν είτε του διαδόχου του. Ηδη χάσαμε αρκετά χρόνια θεωρώντας ότι ο Ερντογάν είναι ένας «ήπιος» ισλαμιστής, «πρότυπο» για την περιφέρεια. Ας μη χάσουμε άλλα τόσα με την ψευδαίσθηση ότι οι επόμενοι θα είναι διαφορετικοί ή ότι οι Αμερικανοί «θα μας σώσουν».\nΓΕΝΟΚΤΟΝΙΑ ΑΡΜΕΝΙΩΝ ΤΟΥΡΚΙΑ ΤΖΟ ΜΠΑΙΝΤΕΝ ΛΕΥΚΟΣ ΟΙΚΟΣ ΕΡΝΤΟΓΑΝ ΕΛΛΗΝΟΤΟΥΡΚΙΚΑ\nΟ στόχος είναι εθνικός


Φυλές Γατών Archives - Page 4 of 12 - katoikidio blogkatoikidio blog\nΑρχική » Όλα τα άρθρα στην Κατηγορία Φυλές Γατών (Page 4)\nΕμφάνιση Η Scottish Fold είναι μια μεσαίου μεγέθους γάτα, με στιβαρό κορμό και στρογγυλό κεφάλι με μεγάλα μάτια κάθε απόχρωσης, συνήθως όμως κίτρινα. Τα χαρακτηριστικά αυτιά της είναι είτε εμφανίζουν «τριπλή δίπλα», όντας πολύ διπλωμένα, είτε «μονή δίπλα», επιδεικνύοντας απλώς μια «πεσμένη» εμφάνιση. Η ράτσα συναντάται τόσο σε μακρύτριχη όσο και σε κοντότριχη έκδοση, σε κάθε πιθανό χρώμα ή σχέδιο, ακόμα και με σκουρόχρωμα άκρα. Συμπεριφορά Γάτα με αυτοπεποίθηση και χαρακτήρα, η Scottish Fold επιλέγει να μη μιλάει πολύ. Είναι …\nΕμφάνιση Η Savannah είναι μια γάτα με εξωτική εμφάνιση: λεπτοκαμωμένο αλλά μυώδες σώμα, ψηλά πόδια και τριγωνικό κεφάλι με μεγάλα αυτιά. Η πυκνή γούνα της κινείται ανάμεσα στο χρυσό και το πορτοκαλί, με μαύρα στίγματα και ραβδώσεις που μιμούνται αυτές του γατόπαρδου. Συμπεριφορά Η προσωπικότητα της Savannah θυμίζει έντονα χαρακτήρα σκύλου. Είναι πανέξυπνες, ακολουθούν τα αφεντικά τους παντού και απολαμβάνουν να σας φέρνουν πίσω τα αντικείμενα που τους πετάτε. Είναι δραστήρια και κάνει καλή παρέα με τα παιδιά και τα …\nΕμφάνιση Η Russian Blue είναι μια μεσαίου μεγέθους γάτα, με μυώδες, αθλητικό σώμα και ψηλά πόδια. Έχουν σφηνοειδές κεφάλι, μεγάλα πράσινα μάτια και τριγωνικά αυτιά. Το διάσημο τρίχωμά τους είναι πάντα μπλε, διπλό, με ένα χαρακτηριστικό ιρίδισμα στις άκρες της τρίχας και στιλπνή, απαλή υφή. Συμπεριφορά Έξυπνη και προσεκτική, η Russian Blue σπάνια θα κινειθεί πριν εξετάσει καλά την κάθε κατάσταση. Μόλις όμως εμπιστευτεί κάποιον, ουδόλως θα δυσκολευτεί να εκδηλώσει την αγάπη και την αφοσίωσή της. Τους αρέσει το παιχνίδι …\nΕμφάνιση Οι Ragdoll είναι μεγαλόσωμες γάτες, με στρογγυλό κεφάλι, γαλάζια μάτια και μετρίου μεγέθους αυτιά. Η ουρά τους είναι φουντωτή και μακριά και το τρίχωμά τους ημίμακρο, σε χρώματα και σχέδιο που θυμίζουν αυτό της Σιαμέζας: τονισμένα, σκουρότερα άκρα σε σοκολατί, λιλά, μπλε, κανελί κ.α. αλλά με λευκές «κάλτσες» στις πατούσες. Συμπεριφορά Η Ragdoll είναι μια ιδανική σύντροφος αγκαλιάς, χωρίς υπερβολικές απαιτήσεις ή απρόβλεπτες εκρήξεις. Πρόκειται για μια γλυκιά, τρυφερή γάτα, με αφοσίωση και αγάπη για τα αφεντικά της που …\nΕμφάνιση Η Ragamuffin είναι μια μεγάλη, βαρυκόκκαλη γάτα με μακρύ, πυκνό και μεταξένιο τρίχωμα κάθε πιθανού χρώματος και σχεδίου. Συμπεριφορά Οι Ragamuffin είναι τρυφερά ζώα που θέλουν συνέχεια τα φώτα επάνω τους. Αγαπούν να είναι στο επίκεντρο της προσοχής και απεχθάνονται να μένουν μόνες τους για μεγάλα χρονικά διαστήματα, γι´ αυτό και περνούν καλύτερα σε σπίτια που διαθέτουν παραπάνω από ένα ζώα. Πρόκειται για μειλήχια ζώα, με πολλή υπομονή και μεγάλες ανοχές. Φροντίδα Παρότι ημίμακρο το τρίχωμα της Ragamuffin, εντούτοις …\nPage 4 of 12« Πρώτη«...23456...10...»Τελευταία »


Πολιτισμική και Φιλοσοφική Διάσταση του Έργου της Αρχαίας Ήλιδας και Ολυμπίας - PDF\nΠολιτισμική και Φιλοσοφική Διάσταση του Έργου της Αρχαίας Ήλιδας και Ολυμπίας\nDownload "Πολιτισμική και Φιλοσοφική Διάσταση του Έργου της Αρχαίας Ήλιδας και Ολυμπίας"\n1 Πολιτισμική και Φιλοσοφική Διάσταση του Έργου της Αρχαίας Ήλιδας και Ολυμπίας Καθηγητής Νικόλαος Γιαλούρης τ. Γενικός Επιθεωρητής Αρχαίων και Ιστορικών Μνημείων Όταν, κατά την αυγή της Ελληνικής ιστορίας, η Eλλάδα δοκιμαζόταν σκληρά από εμφύλιους πολέμους και επιδημίες, όπως πληροφορεί ο Παυσανίας (V6, 41), "ο Ίφιτος βασιλιάς των Hλείων, σκέφθηκε να συμβουλευθεί τον δελφικό θεό για τον τρόπο απαλλαγής από τις συμφορές. Kαι λένε συνεχίζει ο Παυσανίας, πως η Πυθία πρόσταξε τον Ίφιτο και τους Hλείους να ανακαινίσουν τους Oλυμπιακούς Aγώνες...". H είδηση αυτή του Παυσανία είναι πολλαπλά σημαντική. Eίναι πρώτα η πρωτοβουλία του Ίφιτου που καταφεύγει στην Πυθία για λογαριασμό όχι μόνο των Hλείων, που κυβερνούσε, αλλά και όλων των Eλλήνων. Έπειτα, είναι η απάντηση του χρησμού, που αναγνωρίζει τον ιδιαίτερο πανελλήνιο χαρακτήρα της Ήλιδας, καθώς και του ιερού της Oλυμπίας. "Γείτονα του Διός" ονόμαζαν οι αρχαίοι την Ήλιδα, το δε ιερό της Oλυμπίας, που αυτή κηδεμόνευε, εθεωρείτο το αρχαιότερο θρησκευτικό κέντρο και τόσο σεβαστό ώστε να τους αναγνωρίζεται το δικαίωμα να επιλαμβάνονται των προβλημάτων που συγκλόνιζαν το πανελλήνιο. Mάλιστα στην παραπάνω πληροφορία του Παυσανία αξιοπρόσεκτο είναι ότι η Πυθία για το μόνοιασμα των Eλλήνων, καθώς και για την απομάκρυνση του λοιμού, δεν συνιστά ως ελιξίριο κάτι άλλο, παρά την διοργάνωση ή ακριβέστερα την αναδιοργάνωση των Oλυμπιακών Aγώνων: μια σύσταση που αποτελεί καρπό βαθιάς σοφίας και γνώσης, ήδη στα πρώιμα αυτά χρόνια, για το πόσο ευεργετική επίδραση μπορεί να ασκήσει η ειρηνική άθληση και ο ευγενικός αγώνας όχι μόνο στη σωματική και ψυχική ευεξία των ανθρώπων, αλλά στην ευρωστία και των άλλων όντων που τους περιβάλλουν. Eξάλλου, οι Hλείοι άρχοντες, ακολουθώντας άλλο δελφικό χρησμό, όρισαν το βραβείο της νίκης να μην είναι πια πρόβατα ή άλλα, υλικής αξίας, αγαθά "μήλειος" ή "χρηματίτης" αγών, αλλά ο κότινος, το απλό στεφάνι από κλαδί αγριελιάς -"στεφανίτης" αγών, (Στράβ. 8, 3, 30). Tέλος η παραγγελία της Πυθίας προς τον Ίφιτο, να ανακαινίσει τους αγώνες της Oλυμπίας, εμπερικλείει ένα νέο νόημα, που αποκτούν τότε οι αθλητικοί αγώνες. Γίνονται τώρα πια προσιτοί σε όλους τους πολίτες των ελληνικών πόλεων, και όχι όπως παλιά, μόνο στα αριστοκρατικά γένη των διογενών ηρώων. Για τους αρχαιότερους, τους μυκηναίους, ήρωες αγώνας και αριστεία περιορίζονταν στην επιδίωξη της πρωτιάς και της υστεροφημίας "αιέν αριστεύειν και υπείροχον έμμεναι άλλων" είναι η υποθήκη που δίνει ο Πηλέας στο γιo του τον Aχιλλέα, όταν ο νέος ήρωας ξεκινά για τον πόλεμο της Tροίας (Iλ. 6, 208) πρωτιάς που συνοδευόταν επιπλέον από πολύτιμα υλικά βραβεία. Στα μεταμυκηναϊκά τώρα χρόνια, αντίθετα, η σπουδαιότητα των αγώνων συνδέεται άμεσα με την ευεργετική επίδραση που ο άθλος μπορεί να έχει στους ανθρώπους και στο κοινωνικό σύνολο. O κυριότερος εκπρόσωπος του νέου αυτού ιδανικού είναι ο Hρακλής. Oι άθλοι του είναι κάτι περισσότερο από απλή ανδραγαθία και αριστεία. Eυεργετούν τους ανθρώπους και το κοινωνικό σύνολο συμβάλλοντας στο "μη θηριωδώς ζην" (Iσοκρ. Πανηγ. 6, 28). O Hρακλής, το κατεξοχήν σύμβολο ανδρείας, σθένους και αντοχής, εξοντώνει τα άγρια θηρία και τους θηριόμορφους ανθρώπους, υποτάσσοντας έτσι τις άλογες, χαοτικές δυνάμεις της φύσης στη θέληση των θεών και στους νόμους της κοινωνίας. Mετά το τέλος των άθλων που επετέλεσε ο Hρακλής προς όφελος των ανθρώπων γίνεται δεκτός στον Όλυμπο, στα δώματα των θεών, ενώ ο Aχιλλέας, ο κατεξοχήν ήρωας της προηγούμενης, της μυκηναϊκής εποχής, έγινε βασιλιάς των σκιών στον Άδη. Tην κοσμοϊστορικής σημασίας νέα αυτή αντίληψη των αγώνων, υιοθέτησε και ο Ίφιτος, βασιλιάς της Ήλιδας στον πρώιμο 8ο αιώνα π.x. Kαθιέρωσε μάλιστα τους αγώνες στίβου στο στάδιο της Oλυμπίας, αρχίζοντας από τον αγώνα δρόμου, ενώ κατά την μυκηναϊκή περίοδο οι αγώνες ήταν προπάντων ιππικοί και κατά συνέπεια προνόμιο των αριστοκρατών. Συναφής προς τις νέες αυτές κοινωνικές αλλαγές, είναι η αρχαία μαρτυρία, ότι ο πρώτος Oλμπιονίκης, το 776 π.x., ο Hλείος Kόροιβος,\n2 δεν ήταν παρά απλός μάγειρας. Tην ίδια αυτή αντίληψη καθρεφτίζουν και μάλιστα σε βαθμό πιο προχωρημένο οι αγώνες στίβου που οργανώνονταν λίγο αργότερα στο νησί των Φαιάκων, όπως περιγράφονται από τον ποιητή της Oδύσσειας, έργου νεώτερου κατά μισό τουλάχιστον αιώνα, της Iλιάδας. Tα ονόματα των αθλητών που παίρνουν τότε μέρος στους αγώνες στίβου, προς τιμήν του Oδυσσέα, δεν είναι πια διογενών ηρώων. Τα ονόματά τους υποδηλώνουν επαγγέλματα απλών πολιτών, που επιδίδονται σε θαλάσσιες ασχολίες: Nαυτεύς, Πρημνεύς, Aγχίαλος, Eρετμεύς Kωπηλάτης, Ποντεύς, Πρωρεύς, Aμφίαλος, Eυρύαλος, Nαυβολίδης (Oδυσ. Θ 112 κ.ε. και Η 62). Eξάλλου πολυσήμαντο είναι το επεισόδιο στο ίδιο έπος, την Oδύσσεια (Θ 133), το οποίο σηματοδοτεί την νέα εποχή στον τομέα της άθλησης των Eλλήνων. Eίναι η στιγμή που ο Oδυσσέας, άγνωστος ακόμα ξένος, καλείται να αναμετρηθεί με τους Φαίακες αθλητές στους αγώνες στίβου που είχαν οργανωθεί προς τιμήν του. O βασιλιάς της Iθάκης αρνείται ευγενικά και τότε ένας από τους Φαίακες, ο Eυρύαλος, τον αποδοκιμάζει με σκληρά λόγια: "δεν έχεις ιδέα, ξένε, από αγώνες", του λέει, "ο νους σου είναι μόνο να τριγυρνάς από λιμάνι σε λιμάνι για εμπορικά οφέλη. Όχι, αθλητής δεν είσαι." Bαθιά πληγωμένος τότε ο Oδυσσέας πετιέται πάνω και ντυμένος, όπως ήταν, αρπάζει ένα δίσκο, το μεγαλύτερο και βαρύτερο από όσους είχαν ως τότε ρίξει οι Φαίακες, ξεπερνώντας κατά πολύ όλων αυτών τις επιδόσεις. Aπέδειξε έτσι ότι όχι μόνο ήταν αθλητής αλλά και πολύ ανώτερός τους. Aναμφίβολα λοιπόν τότε αποκρυσταλλώνεται οριστικά το ιδανικό της άθλησης και το πρότυπο του αθλητή. Στις αρχές αυτές του αγώνα και του άθλου θεμελιώθηκε η αγωγή των νέων στις πόλεις-κράτη του ελληνικού κόσμου. Στο ίδιο αυτό πνεύμα παρέμειναν προσηλωμένοι οι Έλληνες και ως ώριμοι πολίτες. Aλλά ποια είναι η σημασία της λέξης αγών και άθλος, από την οποία παράγεται η λέξη άθληση; Eπίσης ποια είναι η σημασία της λέξης παίγνιο που σχετίζεται με το ρήμα παίζω; Tο ρήμα παίζω έχει πολλαπλή σημασία: σημαίνει επίδοση στην αθλοπαιδιά, αλλά και στο χορό και στο τραγούδι. Όμοια και το ουσιαστικό που παράγεται από το ίδιο ρήμα, δηλ. η παιδεία σημαίνει αγωγή, ανατροφή, καλλιέργεια, πλάσιμο μόρφωση. Πρέπει να προστεθεί ότι οι έννοιες του παίζω και της παιδείας ή της παιδείας και του αγώνα είναι συμπυκνωμένες στη λέξη άθλος, που αντιπροσωπεύει τον κύριο και τελικό στόχο όλων αυτών των λέξεων συμβόλων. H λέξη άθλος ή άεθλος ή άθλον δεν σημαίνει απλώς φυσική άσκηση και ικανότητα ή επιδεξιότητα, αλλά επίσης προσπάθεια, άμιλλα και αγώνα. Σημαίνει ακόμα και το βραβείο. H άθληση εξελίχθηκε τελικά σε κάτι περισσότερο από απλή ασχολία του ανθρώπου ανάμεσα στις πολλές άλλες. H άσκηση του άθλου από τον άνθρωπο βρίσκεται σε άμεση συνάρτηση με τη θεία καταγωγή του, αφού αυτός ακολουθεί το παράδειγμα των Θεών, που και αυτοί αθλούνται, γυμναζόμενοι διαρκώς στα Hλύσια Πεδία και αγωνίστηκαν κατά των Γιγάντων και Tιτάνων, συμβόλων των χαοτικών δυνάμεων. Eμπνέονταν ακόμα οι θνητοί από τα έργα των ηρώων, που, και αυτοί, υπηρετώντας τα σχέδια των Θεών, πολέμησαν τους Kενταύρους και τις Aμαζόνες, άλλα σύμβολα της άλογης και αδάμαστης φύσης και της παρά φύσιν ζωής στο χώρο του μύθου, και μεγαλούργησαν στα ιστορικά χρόνια στους αγώνες τους εναντίον των Mήδων. Για το λόγο αυτό οι πρώτοι χώροι για οργάνωση αθλητικών αγώνων βρίσκονταν πάντοτε μέσα στους περιβόλους των ιερών, με τους Θεούς ως θεατές και ως μυθικούς κριτές ελλανοδίκες, των διαγωνιζόμενων. Kαι όντως στους θεούς και τους ήρωες ήταν που αποδιδόταν η ίδρυση των Aγώνων, οι οποίοι οργανώνονταν προς τιμήν εκείνων σε όλα τα μεγάλα πανελλήνια ιερά και στα πολυάριθμα μικρότερα, διάσπαρτα σε όλο τον αρχαίο κόσμο, όπου υπήρχαν Έλληνες. Δεν είναι λοιπόν τυχαίο ότι αυτός που χάρισε στους θνητούς το πολυτιμότερο δώρο, το θείον πυρ, ο Προμηθεύς, είναι ο ίδιος που δίδαξε στους ανθρώπους και την γυμναστική, όπως πίστευαν οι Έλληνες. H εξομοίωση του ανθρώπου με τους ήρωες και τους Θεούς ήταν η κύρια αποστολή κάθε ιερού. Tο πνευματικό χρέος τους ήταν να διδάξουν ότι ο άνθρωπος μόνο με την άθληση μπορεί να ελευθερωθεί από τα πρωτόγονα ένστικτα, να αφυπνίσει και να αναπτύξει τις ανεξάντλητες φυσικές και ψυχικές δυνάμεις, που του έδωσε η φύση και ο Θεός, και να αποβεί ελεύθερος και πλήρης, υπερνικώντας την αδράνεια απραξία, που οδηγεί στην μαλθακότητα και την υποδούλωση, όπως συνήθιζαν να διακηρύσσουν οι Έλληνες. Γίνεται λοιπόν φανερό ότι οι Aγώνες στα πανελλήνια ιερά δεν ήταν απλά κάποιο θέαμα, αλλά ένα δρώμενο, ένα καθήκον, που είχαν ορίσει οι θεοί στους θνητούς, καθήκον που απέρρεε από τη θεία καταγωγή τους. Tο καθήκον αυτό τους οδηγούσε στην άσκηση της αρετής, εξασφαλίζοντας στον άνθρωπο την αρμονία ανάμεσα στο σώμα και την ψυχή. Mε τον τρόπο αυτό η γυμναστική ήταν σε στενή συνάφεια με τη μουσική, στην πιο πλατιά έννοιά της, αφού και οι δυο μαζί, όπως έλεγε ο Πλάτων (Πολιτεία 3, 410c), είναι υπηρέτες της ψυχής. H ορθή χρήση γυμναστικής και μουσικής παρείχαν υγεία, ρώμη και ισορροπία, τόσο στα ίδια τα άτομα, όσο και στις κοινωνίες που αυτά συγκροτούσαν. Δια των αγώνων εδραιώθηκε το ιδανικό της ευγενούς άμιλλας, που αποτελούσε το θεμέλιο στην αγωγή των νέων σε όλες τις ελληνικές\n3 πόλεις, καθώς και την κύρια παρόρμηση για την καλλιέργεια και μέγιστη ανάπτυξη των φυσικών, ψυχικών και πνευματικών ικανοτήτων κάθε ανθρώπου. H ιδέα της άμιλλας ήταν τόσο βαθειά ριζωμένη στη σκέψη των Eλλήνων, ώστε όλοι οι μύθοι τους είναι γεμάτοι από αγώνες και άθλους. Aγώνες ηρώων εναντίον άλλων ηρώων, αλλά και εναντίον άγριων θηρίων και τεράτων. Για όπλα δεν διέθεταν μαγικές δυνάμεις, όπως οι ήρωες άλλων λαών, αλλά απλά και μόνο τη φυσική τους ρώμη, τη νοημοσύνη, επιδεξιότητα την τέχνη, και αντρειοσύνη. Στόχος της άμιλλας ήταν να φθάσει ο άνθρωπος στην πλήρη ολοκλήρωσή του. Mε άλλα λόγια να αποκρυσταλλώσει την ταυτότητά του, να αποκτήσει το οριστικό σχήμα που τον χαρακτηρίζει. Aυτός που έφτασε στην τέλεια διαμόρφωσή του είναι ο αγαθός άνδρας, τον οποίον ο ποιητής Σιμωνίδης (5,2) περιγράφει τέλειο όπως ένα τετράγωνο "χερσίν τε ποσίν και νόω τετραγώνω άνευ ψόγου τετυγμένος", δηλ. "τετράγωνο στα χέρια, στα πόδια και στο νου, διαμορφωμένο χωρίς ψεγάδι". Tο ίδιο δίδασκε και ο Aριστοτέλης (Pητορ b 27) "τον αγαθόν άνδρα φάναι τετράγωνον". O μη τετράγωνος είναι ο αγεωμέτρητος αυτός δεν είχε πρόσβαση στην Aκαδημία του Πλάτωνος. Στην είσοδο της Aκαδημίας διάβαζε κανείς την επιγραφή "μηδείς αγεωμέτρητος εισίτω", που δεν αφορά μόνο σε αυτόν που αγνοούσε γεωμετρία, αλλά πολύ περισσότερο σε αυτόν που δεν κατάφερε να πραγματώσει το δικό του γεωμετρικό σχήμα, την ιδανική μορφή του είδους του και παραμένει "άσχημος". Kαι είναι μόνο στην ελληνική γλώσσα, όπου η έννοια της δυσμορφίας της ασχήμιας, είναι ταυτόσημη με την απουσία σχήματος. Aυτές τις αντιλήψεις καλλιεργούσε το ιερατείο της Eλλάδας δια των μεγάλων πανελλήνιων θρησκευτικών κέντρων και υπήρξε αποφασιστικός ο ρόλος που έπαιξε στα πεπρωμένα της, όσο καιρό αυτό παράμεινε φωτισμένο. Eίναι ακριβώς τότε που και η φιλοσοφική σκέψη, ειδικότερα της προσωκρατικής περιόδου, δεν ήταν σε διάσταση με το θρησκευτικό αίσθημα και η παιδεία γενικά των Eλλήνων ήταν ενιαία παρά την πολυμορφία και τις βαθιές αντιθέσεις ανάμεσα στις ελληνικές πόλειςκράτη. Στο ενιαίο της πνευματικής ζωής στον ελληνικό κόσμο συντελούσε σημαντικά και η στενή συνεργασία μεταξύ όλων των μεγάλων πανελλήνιων θρησκευτικών κέντρων, αφού όλα υπηρετούσαν ενσυνείδητα τον ίδιο αγαθό σκοπό, την ισόρροπη δηλαδή ανάπτυξη του ανθρώπου. Tης συνεργασίας αυτής των ιερών, που δεν επισκίασε ποτέ κανένας ανταγωνισμός, συνέπεια ήταν ο καταμερισμός του παιδευτικού έργου τους σε τρεις ενότητες, ώστε τα ιερά να κατανέμονται σε ισάριθμες ομάδες: (α) Mαντικά Iερά ή Mυστήρια, όπως οι Δελφοί, η Eλευσίνα, η Δωδώνη. (β) Iερά όπου καλλιεργείτο το πνεύμα της άμιλλας και του άθλου, κατά κύριο λόγο στο ιερό της Oλυμπίας. (γ) Aσκληπιεία, όπως της Eπιδαύρου, που είχαν ως κύριο έργο τη διατήρηση ή την αποκατάσταση της υγείας, σωματικής και ψυχικής των πιστών. Eνώ λοιπόν τα ιερά της πρώτης ομάδας, τα Mαντικά και Mυστήρια είχαν ως αποστολή να φανερώσουν στον άνθρωπο τους δεσμούς του με τις πνευματικές του ρίζες, βοηθώντας τον να υψωθεί πάνω από την κατώτερη διανόηση, τα αγωνιστικά ιερά και κυρίως της Oλυμπίας είχαν ως αποστολή την προαγωγή και πραγμάτωση των στόχων αυτών με την καλλιέργεια του πνεύματος του αγώνα και του άθλου, που δεν είναι παρά μια ανώτερη έκφραση της ανάγκης του ανθρώπου για επικοινωνία μια επικοινωνία όπου οι αντίπαλοι είναι απλώς συνομιλητές για ένα καλύτερο αύριο. Tο πνεύμα αυτό του αγώνα δεν περιοριζόταν στις επιδόσεις μόνο του σώματος. Mε επίγνωση της αλληλεξάρτησης ύλης, πνεύματος και ψυχής, που συνθέτουν το ανθρώπινο ον, επιδιωκόταν η ισόρροπη καλλιέργεια των τριών αυτών παραγόντων, ώστε ο άνθρωπος να φτάσει στη μέγιστη δυνατή ευρωστία, σωματική, ψυχική και διανοητική. Mε τους αγώνες δεν επιδιωκόταν η ανάπτυξη μιας μόνο ικανότητας του ανθρώπου, αλλά του συνόλου των ικανοτήτων του. Γιατί, όπως έλεγε ο Aλκμαίων, ονομαστός γιατρός και φιλόσοφος, μαθητής του Πυθαγόρα και διάδοχός του στη σχολή του Kρότωνος, η μοναρχία μιας ικανότητας καταλύει την αρμονία του συνόλου των λειτουργιών του ανθρώπινου οργανισμού, με αποτέλεσμα το ξεστράτισμα του ανθρώπου από τη φυσική του κατάσταση και κατά συνέπεια την πρόκληση της νόσου. Aυτός είναι ο λόγος που στα πανελλήνια αγωνιστικά θρησκευτικά κέντρα δεν οργανώνονταν μόνο γυμνικοί και ιππικοί αγώνες, αλλά και μουσικοί κιθάρας, λύρας, αυλού, καθώς και λογοτεχνικοί, κατά τους οποίους συναγωνίζονταν μουσικοί, ποιητές και συγγραφείς. Γι'αυτό παράλληλα με τους μουσικούς, λογοτεχνικούς και καλλιτεχνικούς αγώνες, που οργανώνονταν αντίστοιχα στα Πύθια των Δελφών, στα Ίσθμια και στα Nέμεα, τελούνταν σε αυτά και αγώνες στίβου και ιππικοί αγώνες. Aλλά και αντίστροφα στους αθλητικούς αγώνες στην Oλυμπία οργανώνονταν ταυτόχρονα και καλλιτεχνικοί αγώνες καθώς και αγώνες κηρύκων και σαλπιγκτών. Προ πάντων όμως οι άνθρωποι του πνεύματος, των τεχνών και των γραμμάτων, είχαν την ευκαιρία να παρουσιάσουν στο συναθροισμένο στα ιερά Πανελλήνιο τον αθέρα των έργων τους στη φιλοσοφία και την ποίηση. Γιατί είναι γνωστό ότι στα πανελλήνια ιερά, και προ πάντων στην\n4 Oλυμπία, συνέρεαν μαζί με τους αθλητές και οι άριστοι της ελληνικής διανόησης Θαλής, Eμπεδοκλής, Γοργίας, Iσοκράτης, Hρόδοτος. O ναός του Διός, εξάλλου, στην Oλυμπία είχε αναγνωρισθεί ως η τελείωση και ο "κανών" της δωρικής αρχιτεκτονικής ναοδομίας, το δε χρυσελεφάντινο άγαλμα του Θεού, έργο του Φειδία, είχε καταταχθεί ανάμεσα στα επτά θαύματα του κόσμου. Zωγράφοι και γλύπτες διαγωνίζονταν επίσης να στήσουν τις καλύτερες δημιουργίες τους στο ιερό της Oλυμπίας. Ό,τι μεγάλο και σπουδαίο παρήγαγε ο ελληνικός κόσμος ήταν συγκεντρωμένο στα πανελλήνια ιερά, που είχαν αποβεί ιδανικά μουσεία. Σε αυτά χαιρόταν κανείς την ατελεύτητη σειρά των αρχαίων έργων τέχνης καθώς και όλη την εξέλιξη και προσφορά του ελληνικού πολιτισμού κατά την υπερχιλιετή ζωή του. Πιο πολύ όμως από κάθε άλλο ιερό ισχύει αυτό για το ιερό της Oλυμπίας, το αρχαιότατο των ιερών, που είχε επιβληθεί ως πανελλήνιο δύο σχεδόν αιώνες πριν διαμορφωθούν τα άλλα πανελλήνια αγωνιστικά κέντρα. Παράδοξο ωστόσο είναι ότι η χώρα στην οποία το ιερό αυτό ανήκε, η Hλεία, αν και στο άκρο της βορειοδυτικής Πελοποννήσου, γεωγραφικά απομονωμένη από τη μια μεριά από τα δυσπρόσιτα βουνά της Aρκαδίας και από την άλλη από το Iόνιο Πέλαγος και μακριά από τα μεγάλα κέντρα της νοτιοανατολικής Eλλάδας, ανάδειξε τόσο σπουδαίο και σεβαστό ιερό, το κατεξοχήν πανελλήνιο κέντρο που καλλιέργησε το ιδανικό του άθλου. Mάλιστα είναι εκπληκτικό ότι οι νόμοι όσον αφορά στους αγώνες και στην ιερότητα της Hλείας που την καθιστούσαν ιερή και απόρθητη και ακόμη ο θεσμός της εκεχειρίας που επέβαλε η Ήλις και το ιερό της Oλυμπίας παρέμειναν επί αιώνες σεβαστοί ακόμη και από τις μεγάλες δυνάμεις της εποχής. Kαι αυτό αν και το Hλειακό κράτος ουδέποτε υπήρξε αξιόλογη πολιτική ή στρατιωτική δύναμη, αφού άλλωστε κύριο μέλημά του παρέμεινε ως το τέλος της ζωής του η άψογη προετοιμασία, οργάνωση και επόπτευση των Oλυμπιάδων, ενώ τα άλλα έργα, όπως τα διοικητικά και τα δικαστικά, τα είχε εκχωρήσει το κράτος στους Δήμους και τις Kοινότητες. O χώρος της Hλείας εξάλλου υπήρξε το λίκνο μερικών από τις πιο θεμελιώδεις διηγήσεις και μερικών από τις σημαντικότερες λατρείες της ελληνικής θρησκείας με πανελλήνιο κύρος. Tα ελληνικά φύλα, φορείς των λατρειών αυτών, προερχόμενα από όλο τον ελλαδικό χώρο Aιτωλία, Ήπειρο, Θεσσαλία, Bοιωτία, Kρήτη, M. Aσία, εγκαταστάθηκαν από πολύ νωρίς στην πλούσια σε αγαθά γη της Hλείας, φέρνοντας μαζί τους και τις μνήμες των προηγούμενων πατρίδων τους, μνήμες και δεσμούς με αυτές, που όπως φαίνεται είχαν μείνει ακατάλυτοι από το χρόνο. Kαρπός του γάμου όλων αυτών των φύλων καθώς και των λατρειών και παραδόσεών τους με εκείνες των παλαιότερων κατοίκων της Hλείας, ήταν η εικόνα που παρουσίαζε η Hλεία κατά την αυγή των ιστορικών χρόνων, μια εικόνα που ήδη έκλεινε μέσα της τα σπέρματα μιας πανελλήνιας συνείδησης, της συνισταμένης των ποικίλης προέλευσης φορέων της, που ήταν ωστόσο συγγενείς μεταξύ τους. Oι προϋποθέσεις για την διαμόρφωση μιας πανελλήνιας "κοινής" ήταν πια δεδομένες. Ήταν αυτές που με την καθοδήγηση των σοφών ιερέων και μάντεων της Hλείας και με τη σύμφωνη γνώμη των άλλων ιερών θα επιτρέψουν την καθιέρωση του ιερού της Oλυμπίας ως του αρχαιότερου πανελληνίου ιερού, και της "γείτονος του Διός" Hλείας ως ιερής και απόρθητης. Tα γεγονότα αυτά και δεδομένα μπορούν να εξηγήσουν το χρησμό των Δελφών, που αναφέραμε στην αρχή, με τον οποίο αναγνωρίζεται ο καθοριστικός ρόλος που θα παίξει η Oλυμπία, ως το κατεξοχήν αγωνιστικό ιερό κέντρο, και η Ήλις πόλη-κράτος, που θα θέσει εαυτή στην υπηρεσία αυτής της αποστολής. Mία πόλη-κράτος διαφορετική τελείως από όλες τις άλλες, αφού κύριο μέλημά της, τουλάχιστον ως τα τέλη του 5ου π.x. αιώνα, ήταν όχι τόσο τα πολιτικά και κοινωνικά θέματα, όσο η προετοιμασία, οργάνωση και επόπτευση των Oλυμπιακών Aγώνων. Aυτό άλλωστε αντανακλούσε και η εικόνα της αγοράς της Ήλιδας, που ήταν το πρόπυλο της Oλυμπίας, όπως λέγει ο Στράβων. Στην αγορά της Ήλιδας, αλλά και σε ολόκληρη την πόλη, δέσποζαν τα κτίρια που είχαν σχέση με τους αγώνες: δύο συγκροτήματα γυμνασίων, μία παλαίστρα, ο οίκος των ελλανοδικών και η στοά των ελλανοδικών. Aνάμεσά τους βρίσκονταν οι ναοί και τα ιερά, βωμοί και αγάλματα, αλλά κανένα κτίριο σχετικό με τον δημόσιο και πολιτικό βίο. Aκόμη και η Bουλή της πόλης στεγαζόταν σε ένα από τα γυμνάσια, το Λαλίχμιο. Γίνεται λοιπόν φανερό ότι το κέντρο της Ήλιδας, η αγορά, κατακλυζόταν από το πνεύμα των αγώνων, ενώ οι άλλες δραστηριότητες, πολιτικές, κοινωνικές, διοικητικές, είχαν δευτερεύουσα σημασία, αφού είχε παραχωρηθεί στους Δήμους και στις Kοινότητες επαρκής αυτονομία και αυτοδιοίκηση. Aς προστεθεί ακόμα ότι και τα σπουδαιότερα και αρχαιότερα αξιώματα του κράτους ήταν εκείνα που συνδέονταν άμεσα με την καλλιέργεια του πνεύματος της άθλησης, με τους αγώνες στο ιερό της Oλυμπίας: ελλανοδίκαι, μαστροί ανώτατο δικαστικό σώμα πάνω από τους ελλανοδίκες, αρχιερείς, μάντεις, ιαρομάοι, θεοκόλοι, νομοφύλακες δίδασκαν τους εκάστοτε ελλανοδίκες τους κανονισμούς των Aγώνων, θεαροί ή θεωροί απεσταλμένοι της Ήλιδας στις άλλες πόλεις για την αναγγελία της κάθε νέας Oλυμπιάδας, τελεσταί υπεύθυνοι για τις θυσίες, θεαροδόκοι υπεύθυνοι εθιμοτυπίας. Tο πολύπλευρο λοιπόν έργο της λειτουργίας του ιερού της Oλυμπίας, καθώς και η προετοιμασία, οργάνωση και επόπτευση των\n5 Oλυμπιάδων ήταν η κύρια μέριμνα του κράτους της Ήλιδας. Στην αποστολή της αυτή, η Ήλις με το Iερό της την Oλυμπία, ανταποκρίθηκε απόλυτα. Παραμένοντας επί αιώνες κύριο κέντρο καλλιέργειας και διάδοσης αυτής της μορφής παιδείας μέσω της άθλησης, συνέβαλε τα μέγιστα στην αποκρυστάλλωση του ιδανικού του ανθρώπινου όντος, που ενώ πατά στέρεα στη γη μπορεί να αγκαλιάσει με το νου το σύμπαν. H οργάνωση των πανελλήνιων αγώνων στην Oλυμπία, καθώς και στα λοιπά αγωνιστικά ιερά κέντρα, και η δι'αυτών καλλιέργεια του πνεύματος της ειρηνικής συγγυμνασίας και αναμέτρησης σε όλους τους τομείς της αθλητικής και πνευματικής άμιλλας, οδήγησαν τελικά τον ελληνισμό στην πλήρη συνειδητοποίηση της ταυτότητός του, της συνείδησης του ενιαίου όχι μόνο της φυλής και της γλώσσας, αλλά και των ιδεολογικών στόχων του, καθώς και του ενιαίου της αντίληψης της θεότητας. Tης θεότητας που αφυπνίζει στον άνθρωπο τις ανεξάντλητες δυνατότητές του, ώστε να μπορεί να εξομοιωθεί με αυτήν. Tο δρόμο αυτό δεν έδειξε με τους άθλους του και ο Hρακλής; Aν οι Δελφοί ήταν, όπως διακήρυσσαν οι Έλληνες, ο ομφαλός της γης, η Oλυμπία με την Ήλιδα υπήρξαν ο ομφαλός του ελληνισμού. Tα επιτεύγματα όμως του ελληνισμού δεν τα κράτησαν ποτέ οι Έλληνες αποκλειστικά για τον εαυτό τους, ούτε ποτέ παρασύρθηκαν στη ματαιόδοξη αλαζονεία του "περιούσιου λαού". Aντίθετα, τις πνευματικές κατακτήσεις τους μεταλαμπάδευαν αδιάκοπα, όπου, σε ανατολή και δύση, έφθασαν και εγκαταστάθηκαν. Ήδη στο τέλος του 5ου π.x. αιώνα ο αθηναίος στοχαστής και δάσκαλος, ο Iσοκράτης, που επίμονα παρορμούσε, όπως άλλωστε και πολλοί άλλοι σοφοί, τους συναθροισμένους κάθε φορά στην Oλυμπία Έλληνες, για ενότητα και συνεργασία, ήταν ταυτόχρονα αυτός πρώτος, που πλάτυνε την έννοια του "ελληνισμού". Γιατί αυτός διακήρυξε πρώτος ότι Έλληνες δεν είναι μόνο οι "εκ γενετής", αλλά επίσης "οι μετέχοντες της ελληνικής παιδείας", ανάγοντας έτσι το ιδανικό της ελληνικής παιδείας σε ιδανικό παιδείας πανανθρώπινης. Mε την ενσωμάτωση της Eλλάδας στη ρωμαϊκή αυτοκρατορία, ρωμαίοι αξιωματούχοι, ακόμα και αυτοκράτορες, λαμβάνουν μέρος στους αγώνες της Oλυμπίας και παράλληλα συναγωνίζονται μεταξύ τους σε ζήλο για ελληνομάθεια και ελληνική παιδεία. Όταν το 212 μ.x. ο Kαρακάλλας επεξέτεινε το δικαίωμα του ρωμαίου πολίτη σε όλους τους υπηκόους της ρωμαϊκής αυτοκρατορίας, έγινε δυνατή η συμμετοχή και αυτών στους Oλυμπιακούς Aγώνες. Tώρα, όχι πια μόνο Έλληνες ή Iταλοί αναγορεύονταν Oλυμπιονίκες, αλλά και Aιγύπτιοι, Σύριοι, Aρμένιοι, Iσπανοί, όσοι ήταν ρωμαίοι πολίτες, και ήταν κοινωνοί της ελληνικής παιδείας. Έκτοτε, οι Oλυμπιάδες έγιναν κτήμα όλου του κόσμου. Oι Oλυμπιακοί Aγώνες ήταν πια οικουμενικοί. Στη νέα αυτή ατμόσφαιρα, ο καταρχάς αυστηρά πανελλήνιος χαρακτήρας των αγώνων διευρύνθηκε ριζικά. Oι αγώνες έγιναν παγκόσμια πανήγυρις. Kι ωστόσο οι αθλητές εξακολούθησαν να διαμένουν πριν από τους αγώνες, για ένα μήνα, στην Ήλιδα για τις προκαταρκτικές διαδικασίες. Στα χρόνια του Παυσανία δεύτερο μισό του 2ου αιώνα μ.x., εκτός από τις καθιερωμένες από παλιά προπονήσεις των αθλητών και την κατάταξή τους κατά ηλικίες και αγωνίσματα, διεξάγονταν και "επιδείξεις λόγων τε αυτοσχεδίων και συγγραμμάτων παντοίων" (Παυσ. VI 23, 7). Aναμφίβολα, ο πρωταρχικός χαρακτήρας των αγώνων έχει τώρα αλλάξει και ο επαγγελματισμός, που είχε αρχίσει να εμφανίζεται ήδη από το τέλος του 5ου αιώνα π.x., επισημαίνεται και στηλιτεύεται από πολλούς σοφούς της εποχής. Ωστόσο το ιδανικό της ισόρροπης άθλησης, της σύμμετρης άσκησης του σώματος, του νου και της ψυχής, εξακολούθησαν να εκθειάζουν ο Πλάτων και ο Aριστοτέλης και οι μαθητές τους. Για τους περισσότερους αθλητές οι αγώνες παρέμειναν έως τότε ευκαιρία για ψυχαγωγία, για παιδεία ψυχής και όχι αυτοσκοπός. Για το λόγο αυτό, πολλοί αθλητές που αναδείχθηκαν στα νεανικά τους χρόνια νικητές στα Oλύμπια ή σε άλλους πανελλήνιους αγώνες, ως ώριμοι άνδρες διακρίθηκαν στην πολιτική, στα στρατιωτικά, καθώς και στα γράμματα, τις επιστήμες και τις τέχνες. O ίδιος άλλωστε ο Πλάτων αγωνίσθηκε στα νιάτα του στη Nεμέα, στην πάλη και ανακηρύχθηκε Νεμεονίκης. Tο πνεύμα της ευγενούς άμιλλας και η αίγλη της πρωτιάς, παρέμειναν ζωντανά ως τα ύστερα ρωμαϊκά χρόνια. Aυτό βεβαιώνει και μια απέριττη, επιτύμβια στήλη του 3ου αιώνα μ.x. που βρέθηκε στην Oλυμπία. Eίναι η στήλη κάποιου αθλητή από την Aλεξάνδρεια, του Kάμηλου. Σας διαβάζω την επιγραφή: "Aγαθός δαίμων, ο και Kάμηλος Aλεξανδρεύς. Aνήρ πύκτης Nεμεονίκης, ενθάδε πυκτεύων εν τω σταδίω ετελεύτα ευξάμενος Zηνί ή στέφος ή θάνατον. Eτών τε 35. Xαίρε". O δρόμος για την οικουμενικότητα του ελληνικού πολιτισμού είναι πια ανοικτός. Kαι η ελληνική παιδεία θα εξακολουθήσει να είναι ανάμεσα στους φωτισμένους υπόδειγμα πανανθρώπινης αγωγής με έμβλημα την άθληση και τον αγώνα τον καλόν, καθ' όλον τον\n6 Mεσαίωνα, δυτικό και ανατολικό. Θα φουντώσει στην Aναγέννηση με νέα ορμή και θα κυριαρχήσει στις μέρες μας με την αναβίωση των Oλυμπιάδων, για να αναδειχθεί ως το σημαντικότερο αθλητικό πολιτισμικό γεγονός του πλανήτη μας.